Gotovi Seminarski Diplomski Maturalni Master ili Magistarski - Učenje na daljinu - diplomski\nGotovi Seminarski Diplomski Maturalni Master ili Magistarski > Obrazovanje > Diplomski radovi > Učenje na daljinu - diplomski\nPuna verzija: Učenje na daljinu - diplomski\nMeđunarodni institut za planiranje obrazovanja (The International Institute for Educational Planning) osnovan 1963. godine u Parizu od strane UNESCO- a u dokumentu koji je sastavio Tony Bates pod nazivom "Nacionalne strategije za elektronsko učenje u visokom obrazovanju i obuci" ističe da će elektronsko učenje korišćenjem Interneta postati dominantna paradigma u visokom obrazovanju i obuci zaposlenih. Tom prilikom će značajnu ulogu morati odigrati i vladine organizacije od kojih se očekuje odgovarajuća stručna i finansijska podrška [4,31].\nVrlo su indikativni i podaci koji ukazuju na spremnost studenata i obrazovnih institucija da prihvate interaktivno obrazovanje (online education) kao jedan od implementacionih oblika učenja na daljinu. Istraživanje izvršeno u SAD [5,1] u 2002. i 2003. godini je između ostalih dovelo do sledećih saznanja:\n•\tpreko 1,6 miliona studenata je u toku jeseni 2002. godine pohađalo barem jedan interaktivni kurs,\n•\tjedna trećina od njih (578.000) je sve kurseve pohađala interaktivno,\n•\tu obrazovnim institucijama u kojima je ponuđeno interaktivno obrazovanje, 13% studenata je pohađalo barem jedan interaktivni kurs,\n•\tu periodu jesen 2002/jesen 2003 predviđa se porast broja studenata koji su pohađali makar jedan interaktivni kurs za 19,8%,\n•\t81% svih obrazovnih institucija višeg obrazovanja nudi barem jedan kurs u potpunosti ili kombinovano interaktivan,\n•\tkompletne interaktivne nastavne programe za sticanje diplome nudi 34% obrazovnih institucija,\n•\t67% ispitanih obrazovnih institucija je navelo da je interaktivno obrazovanje bitan element njihove dugoročne strategije.\nImplementacija učenja na daljinu u zemljama u razvoju nailazi na mnogo više prepreka nego što je to u slučaju razvijenih zemalja. Svakako da je razvijenost informaciono-komunikacione osnove jedan od ključnih problema ali velike izazove predstavljaju i uvođenje potpuno nove kulture učenja, kako sa aspekta studenata tako i sa aspekta nastavnika, zaštita autorskih prava, lokalizacija postojećeg obrazovnog softvera kao i uključivanje sadržaja od lokalnog značaja u nastavni plan i program .\nSvi napred navedeni stavovi ukazuju da je elektronski zasnovano učenje na daljinu oblik obrazovanja koji je zbog svoje uslovljenosti stepenom razvijenosti informaciono-komunikacione infrastrukture dostigao zapažen nivo razvijenosti u razvijenim zemljama, dok je njegova implementacija mnogo manje zastupljena u zemljama u razvoju. Projekcije najvažnijih pokazatelja informaciono-komunikacione osnove naglašavaju da će u narednom periodu i zemlje u razvoju dostići dovoljan nivo razvijenosti za uspešnu primenu različitih oblika učenja na daljinu. Put ka ostvarenju tog uspeha sa jedne strane podrazumeva poznavanje iskustava koje su stekle razvijene zemlje prilikom uvođenja učenja na daljinu i sa druge strane sveobuhvatno istraživanje postojećih uslova u zemljama tranzicije kako bi se mogao razviti odgovarajući model učenja na daljinu.\nIstraživanje u okviru ove disertacije ima za cilj da prouči uslove za uvođenje učenja na daljinu u visoko obrazovanje u AP Vojvodini. U tom kontekstu važne su sledeće dve napomene.\nPrvo, sam pojam učenja na daljinu obuhvata različite modalitete njegove primene, uključujući i neke koje su danas već deo prošlosti. Imajući u vidu savremena dostignuća informacione tehnologije implementacija učenja na daljinu u okviru ovog istraživanja će najvećim delom biti okrenuto ka onim oblicima izvođenja učenja na daljinu koji se u praksi definišu kao elektronsko učenje (e-learning).\nDruga napomena je vezana za institucije koje su obuhvaćene ovim istraživanjem, a to su više škole u AP Vojvodini. U momentu definisanja naslova teze, Zakon o visokom obrazovanju je bio u postupku usvajanja u Skupštini Srbije i bilo je poznato da će se u budućem obrazovnom sistemu izvršiti transformacija višeg u visoko obrazovanje. Iz tih razloga naziv teze sadrži pojam "visoko obrazovanje" kao jedini budući oblik funkcionisanja institucija koje su pre usvajanja Zakona egzistirale kao više škole. Imajući u vidu da je Zakon o visokom obrazovanju usvojen u Skupštini Srbije u toku izrade ove disertacije, u daljem tekstu će više škole kao institucije koje su bile podvrgnute istraživanju pre usvajanja istog Zakona biti posmatrane kao sastavni deo visokog obrazovanja.\n2.1\tMetodološka struktura istraživanja\nOd sredine dvadesetog veka pa sve do danas proces razvoja društva je pod velikim uticajem razvoja informacione tehnologije. Njena implementacija, u početku ograničena na osnovne struktuirane procese, je danas zašla u pore skoro svih oblasti ljudske delatnosti.\nU početnom periodu razvoja informacione tehnologije najčešći cilj njene primene je bila prosta automatizacija strogo struktuiranih aktivnosti. Razlozi ovakvog pristupa su vezani za tada još uvek ograničene mogućnosti hardvera i softvera, kao i nedovoljnog poverenja u novu tehnologiju.\nU poslednih 25 godina prošlog veka stepen razvijenosti hardvera i softvera je omogućio primenu informacione tehnologije u manjoj ili većoj meri u skoro svim oblastima ljudske aktivnosti. Jedna od tih oblasti je svakako i oblast obrazovanja.\nIpak, dugo vremena računar je u obrazovanju korišćen samo za izučavanje informatičkih disciplina i kao pomoćno sredstvo predavaču za pripremu nastave. U poslednje vreme informaciona tehnologija se koristi i u samom procesu nastave. Tako je na primer grafoskop zamenjen prenosnim računarom povezanim sa multimedijalnim projektorom. Pored toga neki predavači koriste i elektronsku poštu kao savremeni vid elektronske komunikacije koji dopunjuje tradicionalne kontake vezane za održavanje konsultacija sa studentima.\nSve ovo nije međutim donelo nikakve ključne promene u sam način izvođenja nastavnog procesa, konsultacija i procesa provere znanja učenika odnosno studenata. U najvećem broju slučajeva nisu napuštene tradicionalne metode obrazovanja koje su učenika vremenski i prostorno stavljale u istu dimenziju sa predavačem.\nPromene u obrazovanju koje su omogućile da se neki od njegovih procesa obavlja na različitom mestu i u različito vreme u odnosu na redovni proces nastave su međutim počele da se javljaju još mnogo pre pojave računara. Prvo kao oblik dopisnog obrazovanja a zatim i u drugim modalitetima učenicima je omogućeno da se obrazuju a da pri tome ne moraju prisustvovati redovnoj nastavi. Na ovaj način je moguće rešiti problem učenika koji se nalaze u udaljenim i nepristupačnim oblastima ili onih koji su zaposleni a žele dopuniti svoje obrazovanje.\nProces razvoja učenja na daljinu koji se dugo odvijao nezavisno od razvoja informacione tehnologije je u savremenim uslovima došao do tačke u kojoj je njegova dalja implementacija u potpunosti uslovljena primenom savremenih informacionih tehnologija kao što su računari, obrazovni softver, računarske mreže, telekomunikacioni kanali ili Internet.\nUčenje na daljinu ima ograničenja koja se tiču kako tehničkog nivoa primenjene informacione tehnologije od strane onih koji nude takav vid obrazovanja tako i nivoa tehničke opremljenosti onih koji ga žele koristiti. Uspeh učenja na daljinu nije vezan samo za tehničke karakteristike informacione tehnologije koja se primenjuje već i za spremnost obrazovnih institucija da prihvate korenite promene koje su neophodne da se izvrše da bi se obezbedio kvalitet procesa učenja na daljinu.\nZemlje u tranziciji se nalaze u posebnom položaju u odnosu na razvijene zemlje koje sa uspehom primenjuju učenje na daljinu. U njih se ubraja i naša zemlja i budući da je implementacija učenja na daljinu kod nas tek u povoju od velikog značaja bi bilo istraživanje koje bi na osnovu postojećih uslova u obrazovnim institucijama procenilo mogućnosti uspeha primene učenja na daljinu u našem obrazovnom sistemu.\nObrazloženje o potrebama istraživanja\nTekovine razvoja savremenog društva stalno nameću potrebu promena modela obrazovanja. Te promene su često vrlo spore zbog veličine i tromosti obrazovnog sistema. Sa druge strane proces globalizacije je doveo do usaglašavanja različitih specifičnih lokalnih obrazovnih modela i time izdigao obrazovni proces iznad nacionalnih okvira.\nParalelno sa ovim sistemskim promenama javljaju se i pojedinačne inicijative u pokušaju približavanja obrazovnog sistema stvarnim potrebama i mogućnostima okruženja. Jedna od tih inicijativa, podržana jakim impulsom brzog razvoja informaciono-komunikacione tehnologije i pojavom Interneta, je dovela do pojave savremenih oblika učenja na daljinu od kojih je jedan od najinteresantnijih svakako elektronsko učenje (eLearning). Vrlo brzo je ova inicijativa prerasla u jednu od najvažnijih strateških odrednica savremenih obrazovnih institucija, što je uslovilo pokretanje mnogih projekata na nacionalnom i međunarodnom nivou.\nObrazovni sistem naše zemlje se nalazi u fazi značajnih promena. U momentu izrade ove disertacije se očekuje donošenje novog Zakona o visokom obrazovanju koji bi trebao radikalno da izmeni ulogu pojedinih obrazovnih institucija. Više škole će svojom transformacijom u visoke škole dobiti posebno mesto u obrazovnom sistemu i predstavljaće za studenta poligon za sticanje praktičnih znanja. Pored ovih sistemskih promena bitna odrednica uspeha viših škola će biti i koliko su one sposobne da svojim nastavnim planom i programom, kvalitetom svojih nastavnika i načinom izvođenja nastave zadovolje potrebe i mogućnosti budućih studenata.\nSvakako da bi u ovom svetlu implementacija nekog od savremenih oblika učenja na daljinu predstavljao značajan korak ka tom uspehu. Budući da se radi o poduhvatu koji ima strateški karakter neophodno je prethodno istražiti predmetne obrazovne institucije sa aspekta njihove tehničke opremljenosti, spremnosti kadrova da primene nove oblike obrazovanja, ustanoviti da li postoji dovoljna motivacija za ovaj poduhvat, kako bi se mogao formirati model učenja na daljinu koji bi imao realne izglede za uspeh.\nPostoji nekoliko bitnih elemenata koji ukazuju na potrebu istraživanja mogućnosti implementacije učenja na daljinu u višem obrazovanju.\nNaša zemlja i pored loše ekonomske situacije i niskog standarda stanovništva pokazuje značajan trend rasta primene informaciono- komunikacione tehnologije. Istraživanje sprovedeno u Srbiji pokazuje da je u periodu od 2000 do 2004. godine ostvaren procenat rasta broja korisnika Interneta od 60%, a da od ukupne populacije Internet koristi 6%. Isto istraživanje pokazuje da 35,5% od svih korisnika Interneta čine studenti ili učenici, a čak 78,5% korisnika Interneta poseduje personalni računar kod kuće. [7,120]\nNizak standard mnoge mlade ljude primorava da se zaposle odmah nakon završetka srednje škole. Onemogućeni da redovno pohađaju nastavu oni bi najverovatnije rado prihvatili elektronsko učenje kao najpovoljniji oblik svog daljeg obrazovanja.\nNastavnicima na višim školama je za izvođenje nastave dovoljan i magisterijum. Angažovanje predavača sa doktorskom titulom ili bilo kog drugog kvalitetnijeg predavača, pa čak i iz inostranstva će biti jedna od mogućnosti koje nudi elektronsko učenje.\nMnogi mladi, najčešće iz finansijskih ali i iz drugih razloga, nisu u mogućnosti da napuste svoje sredine i borave u univerzitetskim centrima. I njima bi elektronsko učenje predstavljalo privlačan oblik daljeg obrazovanja.\nPrivreda zemalja tranzicije često prolazi kroz korenite promene. Transformacija vlasničke strukture, priliv inostranog kapitala, transformacija banaka, novi proizvodni programi, primena savremene tehnologije, uvođenje sistema kvaliteta, samo su neke od mera koje je neophodno sprovesti. Vrlo često ove mere doživljavaju neuspeh zbog nedostatka kadrova sa odgovarajućim znanjem. Mnoga preduzeća bi imala interes da putem elektronskog učenja svoje zaposlene edukuju ili prekvalifikuju kroz specijalističke kurseve koje bi organizovale više škole.\nPrihvaćeni koncept obrazovanja odraslih i doživotnog obrazovanja je samo još jedan od elemenata koji podupire potrebu za uvođenjem nekog od savremenih oblika učenja na daljinu.\nIz napred navedenih činjenica može se zaključiti da postoje brojni razlozi koji opravdavaju uvođenje savremenih oblika učenja na daljinu u institucije visokog obrazovanja. Ovakva smernica ima strateški karakter te se za konkretno uvođenje učenja na daljinu u institucije visokog obrazovanja u AP Vojvodini nameće potreba istraživanja svih relevantnih pokazatelja u tim institucijama, kako bi ti rezultati omogućili kreiranje odgovarajućeg modela učenja na daljinu.\nIako se danas sva istraživanja i diskusije u vezi učenja na daljinu vezuju za savremenu informacionu tehnologiju, primena prvih oblika učenja na daljinu se vezuje za period koji je za više od jednog veka prethodio pojavi prvih računara.\nIstorijat učenja na daljinu\nZačeci učenja na daljinu potiču još od 1833. godine kada se u jednim švedskim novinama pojavio oglas koji je nudio učenje "kompozicije putem poštanskog medija" [28,32]. Sedam godina kasnije, 1840. Isaac Pitman je u Engleskoj nudio kurs stenografije putem korespondencije. Londonski univerzitet je 1858. godine svojom odlukom da dozvoli polaganje ispita bez prethodnog posećivanja predavanja utemeljio prvi zvanični oblik učenja na daljinu u vidu dopisnih kurseva [55,22]. Nakon ovih prvih koraka učinjenih u Engleskoj usledili su i drugi primeri:\n•\tAnna Eliot Ticknor osniva 1873. godine u Bostonu Društvo za podstrek učenja kod kuće, u okviru kojeg se u sledećih 24 godina obrazovalo više od 10.000 studenata.\n•\tWilliam Rainey Harper je od 1883. do 1891. godine u okviru Chautauqua College-a vodio dopisne kurseve humanističkih nauka čiji je akademski nivo potrvđen od strane države New York.\n•\tH. S. Hermod je 1886. godine u Švedskoj otpočeo program dopisnog učenja engleskog jezika, da bi 1898. godine osnovao Hermod's koji će postati jedna od najvećih i najuticajnijih ustanova na svetu za obrazovanje na daljinu.\n•\tThomas J. Foster, urednik dnevnog lista Mining Herald, je 1891. ponudio dopisni kurs miniranja i prevencije nezgoda prilikom miniranja. Posao je napredovao te je Foster osnovao Međunarodnu dopisnu školu čiji je broj upisanih od 225.000 u 1900. godini porastao na više od 2 miliona u 1920. godini.\n•\tDopisni obrazovni program namenjen obrazovanju farmera, pokrenut 1892. godine, je prerastao u danas poznati Penn State's World Campus. Specijalizivani kurs za pravljenje sladoleda ove škole je 1970. godine pohađao Ben Cohen koji će zajedno sa svojim kolegom Jerry Greenfield-om osnovati firmu za proizvodnju sladoleda i ubrzo\npostati jedan od najuspešnijih u ovoj oblasti u Americi, što samo pokazuje veliki potencijal dopisnih kurseva.\nKarakteristika dopisnih kurseva je da su učenici dobijali udžbenika iz kojih su samostalno učili i povremeno slali urađene zadatke svojim mentorima. Ciljna grupa dopisnih kurseva su bili zaposleni sa određenim društvenim i porodičnim angažovanjem.\nPojavom radio prijemnika a kasnije i televizora otvorila se nova era učenja na daljinu. Od 1920. godine radio je počeo da se koristi kao medij za učenje na daljinu, a njegovu ulogu je preuzela odnosno dopunila i televizija tridesetak godina kasnije. Tako je, na primer, na američkom univerzitetu Wisconsin u gradu Madison nakon što je 1922. godine počeo da emituje radio, već 1952, godine startovao i televizijski obrazovni program WHA-TVI . Od početna dva sata emitovanja programa za dosta uski krug gledalaca došlo se do 18 časova programa dnevno u 1987. godini. Program se pratio i u susednim državama Illinois i Iowa i postao je jedan od vodećih obrazovnih programa u zemlji. U tom periodu su se kao dodatni pomoćni materijal za učenje pored već ranije korišćenih udžbenika pojavile i audio trake, a nakon njih i video trake.\nU istom periodu se u nekim slučajevima koristila i postojeća PTT infrastruktura da bi se kao posebna metoda učenja na daljinu održavale audio konferencije koje su omogućavale ne samo komunikaciju profesor-učenik već i razmenu ideja među samim učenicima.\nRazvojem telekomunikacionih sistema nije došlo do bitnijih promena u strukturi programa učenja na daljinu ali se stalno proširivao broj potencijalnih učenika. Tako je na primer pojava satelita omogućila da se učenje na daljinu uz pomoć televizije može izvoditi i u najzabačenijim delovima kontinenata. Prvi od ovakvih sistema je primenjen 1980. godine na Aljasci.\nU tom istom periodu, od 1980. godine, počela je implementacija računarskih mreža što je omogućilo da se komunikacija između učesnika programa učenja na daljinu podigne na još viši nivo. Ovo je naročito došlo do izražaja u slučajevima kada se računarska komunikacija odvijala putem optičkih veza. Sada su bile moguće i jednosmerne videokonferencije, kao i dvosmerne audiokonferencije. Učenje je bilo podržano i korišćenjem optičkih medija za skladištenje podataka (CD-ROM) što je omogućilo i prvu pojavu multimedijalnog obrazovnog materijala.\nNajveći pomak u učenju na daljinu je svakako denela pojava Interneta i tehnologija koje su za njega vezane. Internet je omogućio da se primenom savremenih komunikacionih tehnologija učenik u okviru programa učenja na daljinu ne oseća toliko "udaljen" koliko je to bilo slučaj pre njegove pojave. Komunikacija koja se ranije odvijala uglavnom u smeru predavač-učenik sada je postala mnogo raznovrsnija i to čak u onom najkvalitetnijem audiovizuelnom obliku. Tako su uz pomoć Interneta omogućene sledeće veze: učenik-obrazovni materijal, predavač-učenik, učenik-učenik, učenik- predavač, učenik-obrazovni materijal na drugim lokacijama, učenik-drugi predavači itd... Internet i multimedija su omogućili da se sa koncepta koji je u središtu pažnje imao predavača okrene ka konceptu koji polazi od učenika i njegovih intelektualnih i drugih sklonosti da bi mu se obrazovni materijal približio na najfleksibliniji način, kako sa aspekta prezentacije tako i sa aspekta učenja.


Izraelska vojska prekršila primirje u Gazi\nIzraelske vazduhoplovne snage napale su dva cilja na severu pojasa Gaze, saopštila je rano jutros armija, potvrdivši direktne pogotke.\nNapad je bio odgovor na rakete ispaljene na Izrael tokom prethodnog dana, uprkos dogovoru o prekidu vatre postignutog, posredstvom Egipta, posle četvorodnevne eskalacije nasilja u kojoj je poginulo 26 Palestinaca.\nPalestinska policija je rekla da je izraelski borbeni avion F-16 ispalio dve rakete na farmu severno od grada Gaze i da je izazvan požar koji se proširio na susednu kuću. Nije bilo izveštaja o žrtvama.\nPalestinska novinska agencija VAFA izvestila je prethodno da je izraelska vojska otvorila vatru za vreme sahrane u Džabaliji na severu pojasa Gaze, blizu granice Izraela, povredivši troje ljudi.\nS druge strane, izraelska vojska je saopštila da su vojnici koji operišu blizu bezbednosne ograde prema Gazi primetili pedesetak Palestinaca kako se okupljaju u blizini i u skladu sa pravilima službe ispalili pucnje upozorenja. U saopštenju se dodaje da prema početnim izveštajima nije bilo povređenih.\nIstorijske razmjere otkrivenih djela jevrejske umjetnice ubijene u Drugom svjetskom ratu


Vesti online / Vesti / Ekonomija / "Prerano je za razgovore o povećanju plata i penzija (sa MMF-om)"\nGuverner NBS-a Jorgovanka Tabaković izjavila je da tokom današnjeg sastanka sa predstavnicima MMF-a nije bilo reči o povećanju plata i penzija jer je za takve razgovore prerano i dodala da očekuje pozitivno mišljenje MMF-a nakon završetka prve revizije aranžmana.\nCilj nam je da se postigne održivo punjenje budžeta: Tabakovićka\nOna je gostujući u emisiji "Oko" na RTS-u rekla da je prerano pričati o platama i penzijama, ne želeći ni da precizira da li smatra da je realno da se to povećanje dogodi do kraja ove godine.\n- Ja sam kao guverner posebno u obavezi da budem oprezna. Vidite koliko je izazova u okruženju, počev od cene nafte koja je značajno pala i NIS-u stvorila određene gubitke, ali imam sve razloge da budem optimista nad podacima i projekcijama - rekla je Tabaković i konstatovala da će povećanje plata i penzija doći kao logična posledica dobrih rezultata koji su vidljivi već sada.\n* Poskupljuje struja: Izračunajte koliko će vam biti veći računi\n- Nije cilj da se do 2017. ne povećavaju plate nego da se postigne održivo punjenje budžeta i da trošimo onoliko koliko zarađuemo - rekla je guvernerka.\nUpitana da li je sa MMF-om danas bilo reči o poskupljenju struje, Tabaković je rekla da nije jer, kako je navela, "NBS nije ni prvo mesto, ali ni neko ko će drugima savetovati šta prvo treba da se uradi da bismo bili uspešni".\nGovoreći o kretanju BDP-a u ovoj godini, guvernerka je rekla da je i NBS revidirala negativne procene rasta BDP-a za ovu godinu na nulu, postavljajući pitanje i "zašto neko ne bi verovao da će te stope dostići i pozitivne cifre".\nOdgovarajući na pitanje zbog čega dinar miruje poslednjih mesec i po dana, guvernerka je rekla da je to jedan od pozitivnih efekata sklopljenog aranžmana sa MMF-om.\nEKONOMIJA MMF pristao na veće plate uz jedan uslov


Izvor: Radio 021, 09.Avg.2020, 20:48\n"Sve što se organizuje i gde ima više od 10 ljudi jeste nešto što je rizik koji ne bi trebalo da postoji. Ako je dobro isplanirano sa distancom i maskama onda je rizik smanjen", naveo je Kon, odgovarajući na pitanje po kom kriterijumu su izabrani oni koji su bili pozvani na taj skup i da li je bilo rizično ponašanje organizovati >> Pročitaj celu vest na sajtu Radio 021 << tako nešto.\nMinistar zdravlja Zlatibor Lončar priredio je u četvrtak prijem u čast medicinskih radnika na splavu Kristal u Novom Sadu.\nNa desetine zdravstvenih radnika iz kovid bolnica u Vojvodini okupilo se na splavu na Ribarskom ostrvu, gde su im domaćini bili Ministarstvo zdravlja i Pokrajinski sekretarijat za zdravstvo.\nMinistar Lončar novinarima je poručio da je "uzeta u obzir epidemiološka situacija kad se organizovao ovakav skup" koji se, inače, već dogodio u Beogradu i Nišu.\n"Radi se o ljudima profesionalcima za koje je mnogo veći rizik da se zaraze u bolnicama nego na ovom okupljanju. Ovo je jednostavno želja da se tim ljudima zahvalimo, da pokažemo poštovanje i da vidimo sa njima šta dalje možemo da uradimo. Nemamo nijedan slučaj da se neko zarazio na ovim skupovima. I u Beogradu i u Nišu smo se pridržavali svih mera. Ovo su naši heroji i junaci i moramo da razgovaramo s njima kako ćemo dalje", rekao je Lončar uoči keteringa.\nKako je izgledao ovaj prijem možete pogledati OVDE.


Danas: Ne priliči Javnom servisu da koristi rečnik Pinka - Dijalog.net\nNaslovna Politika Danas: Ne priliči Javnom servisu da koristi rečnik Pinka\nBeograd, 12. novembar 2019. – Ne priliči Javnom servisu da u zvaničnom saopštenju koristi rečnik Pinka kako bi se obračunao sa jedinim nezavisnim građanskim dnevnim listom u Srbiji, ocenio je list Danas povodom reagovanja Radio-televizije Srbije (RTS) na tekst koji je objavljen u tim novinama.\nKako se navodi, poređenje lista Danas sa provladinim propagandnim biltenom Informer je vređanje zdravog razuma i dobro poznati papagajski manir režimske propagande da Danas naziva “žutom štampom”.\n“Stav, rečnik i ton reakcije RTS na tekst u Danasu u kome se prenosi istraživanje fondacije Konrad Adenaur prema kome skoro 65 odsto građana nema poverenje u javni medijski servis koji pored države sufinansiraju građani – apsolutno su neprimereni za jednu takvu medijsku kuću“, ocenio je list.\nTaj beogradski dnevnik naveo je da RTS kao javni servis mora da radi u interesu svih građana koji ga plaćaju, da bude stub demokratije, glavni kontrolor vlasti, ali povrh svega primer kvalitetnog novinarstva, novinarske etike i primerenog javnog izražavanja.\nList Danas, a to pokazuju svi monitorinzi Saveta za štampu i drugih organizacija, čak i onih bliskih aktuelnoj vlasti, za 22 godine postojanja, kako se ističe, nije imao toliko prekršaja etičkog kodeksa novinara, lažnih vesti i propagande koliko svakodnevno ima bilo koji tabloid, posebno onaj sa kojim ga RTS upoređuje, i to samo na naslovnim stranama.\n“Netačno je da nismo pomenuli koliko je poverenje građana regiona u njihove javne servise, jer smo regionalno istraživanje objavili nekoliko dana ranije u tekstu ‘Javni servisi u regionu pod teškim političkim uticajem’, a potom smo posebnu priču uradili samo na osnovu podataka iz istraživanja fondacije Konrad Adenauer “, istakao je Danas.\nList smatra da je potpuno besmisleno porediti poverenje građana u javni servis i privatne štampane medije, jer je javni servis odgovoran svim građanima Srbije koji ga plaćaju.\n“Zato smo iz rezultata istraživanja izdvojili upravo poverenje u javni servis, jer smatramo da je to mnogo bitnije za jedno zdravo demokratsko društvo – da imamo javni servis koji radi u interesu građana koji ga plaćaju i da mu ti građani i veruju”, istakao je list.\nNavodeći da je redakciji važno da čitaoci štampanog izdanja i posetioci portala veruju Danasu, list je istakao da ih je malo u odnosu na publiku RTS koju čine svi građani Srbije, ali ih je u poslednje vreme sve više, zahvaljujući odluci da se časno bavimo novinarskom profesijom, ali i trenutnoj situaciji u državi, društvu i medijima.\nPrethodno NUNS poziva nadležne organe da pokrenu krivični postupak protiv Miše Vacića\nSledeće Ilić: Suštinski problem medija nije finansijske prirode, već su to profesionalizam i kvalitet\nTop Tags mladi lokalna samouprava evropske integracije konkurs OCD vladavina prava Vlada Republike Srbije Evropska komisija mediji istraživanje Evropska unija Srbija i Evropska unija Društvo Civilno društvo ljudska prava


BANJALUKA – Vlada Republike Srpske poklekla je pod pritiskom Vuka Hamovića koji je tražio da mu bude produžena koncesija za izgradnju i korišćenje termoelektrane (TE) “Stanari”, kao i za eksploataciju uglja i vode. Njegovoj firmi EFT odobreno je da na potencijalima Srpske ubire profit do maja 2055. godine.\nOdluku o dopuni Odluke o dodjeli koncesije za izgradnju i korišćenje TE „Stanari“ Vlada je donijela početkom mjeseca, a na snagu će stupiti 26. januara. Koncesija se produžuje za 12 godina.\nIako je u Odluci o utvrđivanju uslova za produženje roka, koju je Vlada donijela u oktobru prošle godine, navedeno da se minimalna koncesiona naknada za produženi period trajanja koncesije utvrđuje u iznosu od 0,0033 KM po proizvedenom kilovat-času električne energije, dopunom Odluke o dodjeli koncesije nije definisana naknada.\nMinistarstvu energetike i rudarstva, kojim rukovodi Petar Đokić, uputili smo pitanje zašto dopunom Odluke o dodjeli koncesije nije definisana naknada. Do objave, Ministarstvo nije poslalo odgovore na pitanje portala CAPITAL.\nIstovremeno izmijenjene su i odluke o koncesijama za eksploataciju uglja i vode i u njima su navedene obaveze koncesionara u vezi sa plaćanjem naknada.\nOdluka o dodjeli koncesije za eksploataciju uglja izmijenjena je tako da se koncesija sa firme „EFT – Group Rudnik lignita Sanari“ prebacuje „EFT – Rudnik i Termoelektrani Stanari“. Ova koncesija se produžuje za 20 godina.\n„Koncesionar će za produženi period trajanja koncesije platiti RS jednokratnu naknadu od 797.965 KM i naknadu za eksploataciju uglja radi prodaje trećim licima u iznosu od 2,6 KM/t“, navedeno je u Odluci.\nTreća odluka koja je izmijenjena, a tiče se EFT-a, odnosi se na eksploataciju vode na ležištu „Dragalovci“ u Stanarima koja se produžava za 17 godina.\n„U produženom periodu koncesionar će plaćati naknadu za eksploataciju mineralnog resursa u iznosu od 0,30 KM/m3“, istaknuto je u Odluci Vlade.\nHamoviću su tri koncesije, za korišćenje TE, te za eksploataciju uglja i vode, produžene do 16. maja 2055. godine.\nPovlašten položaj za EFT\nPodsjećamo, portal CAPITAL objavio je da Vlada RS ispunjava želje Vuka Hamovića kada su u oktobru donesene tri odluke o utvrđivanju uslova za produženje roka na koji su dodijeljene koncesije EFT-u.\nDa EFT ima povlašten položaj pokazale su i izmjene Pravilnika o visini koncesione naknade i bankarskim garancijama u oblasti elektroenergetike, energenata, rudarstva i geologije u RS.\nPravilnik je 2016. godine izmijenio ministar industrije energetike i rudarstva RS Petar Đokić, o čemu je CAPITAL pisao u tekstu “Đokić se u ime RS odrekao 100 miliona KM u korist EFT-a”.\nUprava za organizovani i teški kriminalitet Ministarstva unutrašnjih poslova RS izuzela je krajem 2017. godine iz Komisije za koncesije RS dokumentaciju u okviru istrage protiv ministra Đokića, a u vezi sa izmjenama Pravilnika o visini koncesione naknade\nNakon što joj je istekla dvogodišnja dozvola za proizvodnju električne energije, termoelektrana „Stanari“ u oktobru je dobila novu dozvolu, i to na period od 10 godina.\nOdluka o dodjeli koncesije za izgradnju i korišćenje TE „Stanari“ donijeta je u februaru 2008. godine, o čemu smo pisali u tekstu „Vlada RS odobrila EFT-u koncesiju za TE Stanari“.\nTagovi: eftizborizdvajamokoncesijapetar djokicte stanarivaznovuk hamovic


Svaka radnja ometanja, napada ili onemogućavanja na bilo koji način, izvršenja ili primene propisanih mera, radnji i ovlašćenja koja primenjuje policija, predstavlja prekršaj ili krivično delo. - SUP - Strukovno udruženje policije\nStrukovno udruženje policije najoštrije osuđuje akt fizičkog napada i nezakonito agresivno ponašanje putnika kontrolisanog vozila u Pirotu.\nNa društvenim mrežama pojavio se snimak iz Pirota na kome se vidi da je jedan mladić više puta nasrnuo na dvojicu saobraćajnih policajaca, gurajući ih i pokušavajući da ih udari.\nMladić više puta izaziva policajca da ga udari, dok drugi policajac i nekoliko građana pokušavaju da smire situaciju. Tom prilikom mladić je nekoliko puta i odgurnuo saobraćajce, čak i zamahnuo da ih udari.\nPolicijski službenici širom Srbije skoro svakodnevno se susreću sa ovakvim i sličnim događajima, ometanjem, vređanjem i napadima u toku obavljanja poslova bezbednosti i individualno se u potpunosti mogu poistovetiti sa ovim sramnim događajem.\nNebrojano puta smo do sada naglašavali i isticali činjenicu da su policajci reprezenti državnosti i da napad na policajca predstavlja napad na institucije i sam državni sistem.\nKada se neko ovako ponaša prema uniformisanim pripadnicima MUP-a koji sprovode zakon, postavlja se logično pitanje, kako bi se onda ponašao prema ostalim građanima?\nStrukovno udruženje policije stoga apeluje na sve građane da postupaju po nalozima, upozorenjima, kao i naređenjima policije, te da svojim činjenjem ili nečinjenjem ne ometaju i ne remete rad policajaca i ne mešaju se u intervencije policije.\nUkoliko smatraju da su im, kao građanima, povređena ili uskraćena neka zajemčena prava, smatraju da je policija prekoračila svoja ovlašćenja, sumnjaju u zakonitost postupanja ili imaju primedbe na rad policije, mogu se na to u zakonom propisanim postupcima prituživati, a ne oglušavati se o naređenja, ometati i napadati policajce.\nKontrola rada policije i pritužbeni postupci su jasno propisani i određeni, tako da je civilizacijska tekovina upravo poštovanje propisa i postupanja policije.\nUkoliko, pak, građanin ne prihvata prekršajnu odgovornost po izdatom prekršajnom nalogu, ima pravo da u roku od osam dana zahteva sudsko odlučivanje nadležnih prekršajnih sudova. Ako je u pitanju prekršaj za koji je predviđen zahtev za pokretanje prekršajnog postupka, građanin će svakako biti pozvan od strane nadležnog prekršajnog suda na ročište gde će mu biti omogućeno da se izjasni i da iznese činjenice za koje smatra da su bitne radi utvrđivanja činjeničnog stanja i bitnih okolnosti u vezi sa prekršajem iz oblasti bezbednosti saobraćaja.\nDakle, to su zakoniti i propisani načini ostvarivanja i zaštite svojih prava civilizovanog i demokratskog društva i pravne države, a ne onaj koji smo imali prilike da vidimo na predmetnom snimku!\nTakođe pozivamo nadležne organe da reaguju u najkraćem roku, kako bi se utvrdile sve okolnosti ovog napada, a učinioci odgovarali za svoje postupke u skladu sa zakonom.


RTS :: Pesme moje\nRTS Svet Pesme moje\nsubota, 30. jun 2018, 17:00\nKoncert "Pesme moje" posvećen životu i radu istaknutog i popularnog pevača Tome Zdravkovića održan je u maju 2011. godine, u velikoj sali Zadužbine Ilije M. Kolarca.\nToma Zdravković, pevač i kompozitor ostavio je poseban trag na estradnoj sceni nekadašnje Jugoslavije. Sve njegove pesme priča su o njegovom životu, svaka od njih je odmah postajala hit, a poštovaoci su u Tominim pesmama pronalazili sebe.\nSvoja snažna osećanja, radost i tugu, umeo je da iskaže kroz melodiju ili reči svake od pesama. Otuda i veliki broj pesama posvećen ženskim osobama - Danka, Branka... Ili najtežim životnim situacijama - Prokleta nedelja, Dotako sam dno života i druge. Toma Zdravković je pre dvadeset godina otišao u legendu a njegove pesme, setne i istinite, i danas žive svoj život.\nTomine pesme na koncertu su interpretirali njegovi prijatelji i saradnici - Ljubiša Pavković, Usnija Redžepova, Merima Njegomir, Ana Bekuta, Marinko Rokvić, Dragan Kojić Keba, Kemal Monteno i mladi pevači Milan Topalović i Hame Nalić.\nSve učesnike pratio je Narodni orkestar Radio-televizije Srbije pod upravom Vlade Panovića. Program je vodio dramski umetnik Goran Sultanović, a o legendarnom pevaču govorili su i specijalni gosti Radoslav Graić - muzički urednik RTS-a i Žarko Vukašinović - muzički producent RTS-a.\nKoncert je pripremila Mirjana Drobac - etnomuzikolog u Muzičkoj produkciji RTS-a.\nUrednik u Muzičkoj redakciji Dušan Šukletović.


Časopis Industrija :: Pouzdano napajanje vetroparkova uz ABB\nABB jača svoju partnersku mrežu i obezbeđuje pouzdano napajanje vetroparkovima u Srbiji.\nŠvajcarsko-švedska kompanija je udružila snage sa srpskom inženjerskom kompanijom Energotehnika Južna Bačka, u obezbeđenju pouzdanog napajanja vetroparka Kovačica.\nABB je realizovao značajnu isporuku inženjerskoj kompaniji Energotehnika Južna Bačka.\nPredmet isporuke bilo je srednjenaponsko gasom izolovano rasklopno postrojenje (GIS) i predstavlja deo ABB-ove neprekidne ekspanzije globalnog partnerskog programa OEM (Original Equipment Manufacturer) proizvodnje razvodnih ormana.\nABB je isporučio srednjenaponske ćelije iz familije ZX, koje su instalirane u trafo stanici 33/220kV u sastavu vetroparka Kovačica.\nKovačica je jedan od najvećih vetroparkova u Srbiji, koji je u potpunosti operativan. To je potpuno nova, moderna elektrana u Srbiji u kojoj se energija dobija iz obnovljivih izvora.\nVetropark se sastoji od 38 turbina ukupnog potencijalnog kapaciteta snage od 104,5MW, a nalazi se u Vojvodini, jednoj od najpovoljnijih oblasti u Srbiji što se tiče vetropotencijala.\nABB-ov obim isporuke predstavljali su standardni delovi gasom izolovanog postrojenja tipa ZX0.2 i Relion® zaštitni releji iz serije 620.\nSrpska inženjerska kompanija Energotehnika Južna Bačka, u svojim pogonima, prilagodila je niskonaponske odeljke ćelija u skladu sa konačnim specifikacijama krajnjeg korisnika.\nABB već poseduje veliki broj dugoročnih partnerstava sa OEM i proizvođačima razvodnih ormana u Evropi i širom sveta.\nPartnerska mreža dodatno ubrzava ekspanziju ABB-ovih tehnologija i rešenja koja su usmerena na korisnike na lokalnim tržištima kroz renomirane kompanije koje su lideri u industriji.


RTCG - Radio Televizija Crne Gore - Nacionalni javni servis :: Društvo :: Građani i sveštenstvo da poštuju mjere\n31. 10. 2020. 14:50 >> 15:17 0\nGrađani i sveštenstvo da poštuju mjere\nNacionalno koordinaciono tijelo za zarazne bolesti (NKT) uputilo je izraze saučešća sveštenstvu, monaštvu i vjernicima Mitropolije crnogorsko-primorske (MCP), povodom smrti mitropolita Amfilohija. Pozivaju građane da se pridržavaju epidemioloških mjera da bi zaštitili svoje zdravlje, ali i živote svojih najbližih.\n''Uvažavajući tradiciju i običaje, ali i sveprisutnu opasnost od koronavirusa, pozivamo građane da se pridržavaju epidemioloških mjera kako bi zaštitili svoje zdravlje i zdravlje i živote svojih najbližih'', navode u saopštenju.\nNapominju da su sva masovna okupljanja u prethodnom periodu pokazala rizike i opasnosti, a posljedice osjeća cijelo društvo.\n''Zajednička je odgovornost i obaveza svih nas da doprinesemo očuvanju zdravlja i života građana'', zaključuju iz NKT-a.\nMitropolija CPC NKT\nNKT: Pooštrene mjere za dolazak iz Srbije\n11. 07. 2020. 8


Izvor: Luftika.rs, 04.Mar.2021, 19:30\nUpravnica vranjskog Doma zdravlja dr Jadranka Ajanović danas je smenjena, zbog propusta u sprovođenju vakcinacije.\nNju je dužnosti razrešila aktuelna direktorka Zdravstvenog centra dr Ljiljana Antić, pišu Novosti.\nPodsećamo da je Vranjanac Slađan Antić vakcinisan fajzerovom vakcinom, a revakcinisan kineskom. Prema informacijama koje su potekle iz Batuta, istu sudbinu doživelo je još par >> Pročitaj celu vest na sajtu Luftika.rs << pacijenata iz Vranja.\nDirektorka Zdravstvenog centra Vranje dr Ljiljana Antić je ranije rekla da je verovatno došlo do toga da je Slađan Antić otišao u pogrešnu kabinu.\nIzvor: JužneVesti.com, 05.Mar.2021, 13:59\nZbog toga što je došlo do greške i Vranjanac koji je vakcinisan Fajzerovom revakcinisan je kineskom vakcinom, direktorka Zdravstvenog centra Ljiljana Antić smenila je upravnicu vranjskog Doma zdravlja Jadranku Ajanović, a dok ne bude izabran njen naslednik na tom mestu biće stomatolog Dragan Đošić....


Opadanje slobode štampe u svetu\nTek svaki šesti stanovnik planete je prošle godine mogao da uživa u prednostima slobode štampe, pokazuje novi izveštaj organizacije Fridom Haus.\nFridom Haus, nezavisna organizacija za praćenje stanja ljudskih prava i sloboda u svetu, objavila je svoj godišnji izveštaj o globalnoj slobodi medija uoči Svetskog dana slobode štampe koji se obeležava u petak. Sloboda medija i štampe je u padu u mnogim delovima sveta.\nTek svaki šesti stanovnik planete je prošle godine mogao da uživa u prednostima slobode štampe. Predsednik Fridom Hausa Dejvid Krejmer kaže da je globalni pad slobode štampe razlog za veliku zabrinutost.\n"Slobodna štampa je ključna za demokratski razvoj svake zemlje. Ona služi kao mehanizam kontrole i nadzora, ona otkriva korupciju, promoviše transparentnost, promoviše dobru upravu – i stoga – sloboda štampe je nezamenljiva.”\nU izveštaju se navodi da je procenat ljudi koji žive u okruženju slobodnih medija pao na najnižu tačku u više od deset godina, zbog represije autoritarnih režima, političke nestabilnosti i pretnje radikalnih islamista.\nMansur Ali je reporter u plemenskim područjima Pakistana, jednoj od 64 zemlje za koju Fridom Haus ocenjuje da nemaju slobodne medije.\n"Bezbednost je najveći problem. Pre samo dva dnaa, moj kolega je povredjen u samoubilačkom napadu, a drugi kolega je ubijen.”\nMali – koji je nekada imao najslobodnije medije u Africi – ove godine je zabeležio najveći pad u slobodi štampe. Iz kategorije “slobodne štampe” prešao je u grupu od 70 “delimično slobodnih” zemalja, posle vojnog puča i osvajanja severnog dela Malija od strane islamskih ekstremista.\nU Evropi, Grčka je takodje skliznula u kategoriju delimično slobodnih zemalja. Njeni ekonomski problemi doveli su do masovnog otpuštanja zaposlenih u medijskim organizacijama, i zatvaranja medija.\nNa Bliskom istoku, Libija i Tunis su održali napredak u slobodi štampe koji su izvojevali tokom pobuna “arapskog proleća”. Medjutim, u Egiptu je sloboda medija doživela pad i ta zemlja se sada opisuje kao “neslobodna”.\nKarin Karlekar iz Fridom Hausa kaže da su za pad sloboda u Egiptu odgovorni brojni faktori.\n"Delimično je u pitanju novi ustav, koji je izazvao zabrinutost u pogledu garantovanja slobode izražavanja, zatim polarizacija medija posle predsedničkih izbora, te veliki broj napada na novinare i slučajevi zastrašivanja novinara, posebno od strane islamističkih grupa.”\nUprkos opadanju, u izveštaju je konstatovano poboljšanje u nekim zemljama medju kojima je Burma.\n“U poredjenju sa tim gde je zemlja bila pre dve godine, napredak je ogroman, i u tom smislu mogu da kažem da može da služi kao uzor za druge represivne vlade.”\nFridom Haus namerava da nastavi da skreće pažnju na zemlje koje ograničavaju slobodu štampe, dok mediji ne budu slobodni u svim delovima sveta. Medjutim, posle zaključaka najnovijeg izveštaja, pred organizacijom je dug put…


Tesla RS1300H frižider cena, cene Srbija, prodaja Beograd Novi Sad Niš\nTesla RS1300H frižider cene\nTesla RS 1300H Samostojeći, Energetski razred A+, Kapacitet frižidera 130 l... specifikacija\nEPonuda nije internet prodavnica već Vam omogućava da brzo i lako nađete Tesla RS1300H frižider po najjeftinijoj ceni. Naš cilj je da kupci budu što bolje informisani o ponudi Tesla frižider RS1300H na tržištu Srbije. Vrlo lako nalazite željeni proizvod za kategoriju Frižideri cene, ne morate da lutate od sajta do sajta za Tesla Frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla RS1300H frižider sa PRODAVCEM. EPonuda ne može da garantuje potpunu tačnost specifikacije i slika za Tesla RS1300H frižider. Pre kupovine, podatke za Tesla frižider RS1300H proverite na sajtu PROIZVOĐAČA.


INFORMACIJE O PROJEKTU – Virtual enterprises – Interreg-IPA CBC Bulgaria-Serbia\nINTERREG IPA CBC PROGRAMME BULGARIA-SERBIA.\nProjekat „Virtuelna preduzeća“ realizuje se u okviru Interreg IPA Program prekogranične saradnje Bugarska-Srbija. Ugovor sa donatorom je potpisan 12. decembra 2016. i trajaće narednih 12 meseci.\nOsnovni cilj ovog projekta je da mladim ljudima omogući praktična znanja, veštine i umeća za poslovanje. Mladi će se stimulisati da aktivno traže posao kod poslodavca, ali i ohrabriti da svoje eventualne preduzetničke ideje samostalno realizuju. Kroz simulaciju stvarnog poslovnog okruženja, a uz pomoć modernih tehnologija, mladi Bugarske i Srbije će imati priliku da steknu praktične poslovne veštine i iskustvo, da razmene znanje, da se povežu i uče jedni od drugih.\nProjekat će uključiti niz aktivnosti počev od selekcije kandidata iz reda nezaposlenih koji će tokom narednog perioda proći kroz praktične obuke iz oblasti zapošljavanja i samozapošljavanja, opremanje centra za mlade preduzetnike, izrada softvera koji simulira stvarno poslovanje, radionice i mnoge druge aktivnosti.\nFondacija za razvoj Severozapadne Bugarske – vodeći partner\nCentar za socijalni rad za opštinu Pirot – Projektni partner 2\nCentar za razvojnu podršku i inicijativu ”NOVITAS” Pirot – Projektni partner 3


Sadržajan pretpraznični program za najmlađe Novljane - Herceg Novi Cool\nOpština Herceg Novi, u saradnji sa učenicima i volonterima srednje škole „I.G. Kovačić“, organizuje višednevne programe za najmlađe Novljane, počevši već od petka 20. decembra, kada će na Trgu Belavista biti održan Čas crtanja sa umjetnicima iz Herceg Novog, Vesnom Mitrović i Anitom Šimić, u periodu od 9 do 15 časova.\nNarednog dana, u subotu 21. decembra, u Dvorani Park će biti održan Božićni mjuzikl, u kojem će učestvovati Dječiji hor „Cvrkutići“ iz Kumbora, Mlađa dječija grupa KUD „Sloga“, te dječiji horovi OŠ „Orjenski bataljon“ i OŠ „Dašo Pavićić“. Takođe, i dramska sekcija OŠ „Dašo Pavičić“ izvešće predstavu „Romeo i Julija“, a početak programa predviđen je za 11 časova.\nU nedelju, 22. decembra, na Trgu Belavista biće održan Mini strip festival, koji realizuju Nebojša Mandić, Jovan Subotić i Nikola Ćurčin (HSF), u periodu od 11 do 14 časova.\nNa Trgu Belavista će u ponedeljak 23. decembra biti izvedena Božićna priča, koju će realizovati Gradska biblioteka i čitaonica Herceg Novi u saradnji sa Radmilom Knežević (dječiji pisac i dramaturg) i Anastasijom Orović, a sa početkom u 11 časova.\nProgram za mlađe Novljane biće nastavljen i nakon 28. decembra.\nPrethodni članakFilm utorkom: Dug\nSljedeći članakLola Airagi prva gošća sljedećeg HSF-a


Eurosong 2013: Finale ove godine bez država iz regiona - Muzika - Svet - Vesti - Svet Plus\nEurosong 2013: Finale ove godine bez država iz regiona\nVečeras je odlučeno kojih deset država će se naći u finalu zajedno sa zemljama koje su se plasirale na prvoj polufinalnoj večeri, a među njima nema nijedne države iz regiona.\n23:09 16. MAJ 2013.\nU finalu Eurosonga, poslednjih 27 godina, uvek se nalazila barem jedna zemlja koja je činila bivšu Jugoslaviju, a ova tradicije je prekinuta odlukom stručnog žirija i publike koji su svojim glasovima izabrali države finaliste.\nPosle polufinalne večeri koja je održana 14. maja i posle koje nijedna od država iz regiona koje su učestvovale nije prošla dalje, Balkan je sve nade polagao u Makedoniju, ali nažalost, ni susedi nisu osvojili dovoljno glasova koji bi ih odveli dalje u ovom takmičenju.\nMakedonija je od samog početka imala problema sa pesmom koja će ih predstavljati. Iako su u poslednjem trenutku snimali novu pesmu, uspešno su se predstavili na bini u Malme Areni, ali je ovogodišnji sastav finalista prekinuo 27 godina dugu tradiciju i eliminisao sve države regiona iz finalnog takmičenja.\nOve godine završno veče će gledaoci sa Balkana, koji su podržavala i nadali se prolasku Srbije, Crne Gore, Hrvatske, Slovenije i Makedonije u finale, gledati sa mnogo manjim interesovanjem nego ranije, a iako nisu prošle dalje, čestitamo predstavnicima Srbije, Crne Gore, Hrvatske, Slovenije i Makedonije!


Osim toga, Bušati kaže i da je Albanija "bedem" ruskom uticaju na Srbiju, Crnu Goru, Makedoniju, BiH i Hrvatsku.\nBušati je, meðutim, izbegao da odgovori na pitanje predsednika amerièkog-nemaèkog Maršalovog fonda Karena Donfilda da objasni izjavu albanskog premijera Edija Rame o ujedinjenju Albanije i Kosova u sluèaju da Tirana ne bude primljena u èlanstvo EU.\nNa direktno pitanje da li ujedinjenje Kosova i Albanije znaèi poèetak formiranje "velike Albanije", Bušati kaže:\n"Albanija ima odlièno strateško partnerstvo sa Kosovom. Ja ne mogu reæi ništa više od toga."\nBušati tvrdi i da je pogrešno tu platformu Albanaca u Makedoniji zvati "tiranskom", ne negirajuæi, meðutim, istovremeno da je Tirana "prijateljskim savetima" pomogla Albancima u Makedoniju u pripremanju te platforme.\n"Nije taèno da postoje tiranska platforma. Postoji platforma za razgovor albanskih politièkih èelnika sa (Nikolom) Gruevskim i (Zoranom) Zaevim. Postojao je i sporazum sa Gruevskim, koji je on odbio iz razloga koji nemaju veze sa Albanijom, Tiranom ili premijerom (Edijem) Ramom", rekao je Bušati, prenela je MTV.\n"Mi smo vrlo oprezni i u savetovanju i to èinimo na prijateljski naèin, na primer, da se ne reaguje na uliène provokacije, jer Makedonci su takoðe naši prijatelji", rekao je šef albanske diplomatije.


Vojvođanska banka: Privrednici zainteresovani za kredite iz Programa ekonomskih mera - Nira Press\nPočetna » Vojvođanska banka: Privrednici zainteresovani za kredite iz Programa ekonomskih mera\nVojvođanska banka se priključila Programu ekonomskih mera Vlade Republike Srbije za podršku privredi i do sada je zabeležen veliki broj zahteva za izdavanje kredita za likvidnost i obrtna sredstva klijenata koji su izrazili želju za ovim vidom finansiranja\n„Počeli smo sa odobravanjem kredita u okviru Programa ekonomskih mera Vlade Srbije za podršku privredi i pozivamo privrednike, kojima je potrebna pomoć i koji ispunjavaju uslove, da se prijave. Krediti za likvidnost i obrtna sredstva se odobravaju i postojećim i novim klijentima vodeći se uslovima iz Uredbe koji se tiču zahteva za održavanjem ili rastom portfelja. Važno je napomenuti da se ove vrste ugovora moraju zaključiti do kraja tekuće godine“, rekao je Predrag Vasić, predsednik Izvršnog odbora Vojvođanske banke.\nBanka poziva klijente iz privrede – preduzetnike i vlasnike mikro, malih i srednjih preduzeća da apliciraju za kredite u dinarima ili u evrima u maksimalnom iznosu od 3.000.000 evra. Rok otplate kredita je 36 meseci, uz grejs period od devet do 12 meseci. Na raspolaganju su krediti za finansiranje likvidnosti i obrtnih sredstava uz povoljnu kamatnu stopu.\nPaket mera podrške privredi Vlade Republike Srbije donet sa namerom da se ublaže negativne ekonomske i finansijske posledice pandemije virusa COVID-19, gde podršku privredi pruža i Vojvođanska banka, učešćem u garantnoj šemi.


Sremska Mitrovica. 800.000 dinara za projekat sprovođenja omladinske politike na lokalnom nivou - Ozon Media\nMinistar omladine i sporta Vanja Udovičić potpisao ugovore sa predstavnicima lokalnih samouprava o realizaciji projekata u okviru javnih konkursa za podršku jedinicama lokalnih samouprava za programe, odnosno projekte u oblasti sporta kroz izgradnju, opremanje i održavanje sportskih objekata, kao i za programe, odnosno projekte u sprovođenju omladinske politike na lokalnom nivou.\nKancelarija za mlade Grada Sremska Mitrovica i ove godine podržana je od strane republičkih institucija za projekat koji se tiče karijernog informisanja mladih u našem gradu.\nGradonačelnica Sremske Mitrovice, Svetlana Milovanović, potpisala je ugovor vredan 800.000 dinara za projekat sprovođenja omladinske politike na lokalnom nivou.\nUgovor je potpisan za nastavak uspešnog rada na projektu “Karijerni info centar” Kancelarije za mlade iz Sremske Mitrovice.\nServis karijernog informisanja „Karijerni info centar“ (KIC) deo je Kancelarije za mlade (KzM) i ima mogućnost da pruža usluge karijernog informisanja mladima sa ciljem da doprinese dugoročnom rešavanju problema nezaposlenosti mladih.\nKIC je servis vršnjačkog informisanja i vršnjačkog karijernog vođenja i savetovanja mladih u KzM koji sadrži niz usluga za informisanje i podršku mladima. KIC će omogućiti svakom mladom čoveku informacije i podršku pri donošenju odluke o budućem obrazovanju i zanimanju, o prilikama na tržištu rada i prilikama za stručnu praksu.


KURZ UDARIO PO STAROM SAVEZNIKU: 'Za imigrantsku krizu su oni krivi, otvorili su granice...' | Slobodna Bosna\nKURZ UDARIO PO STAROM SAVEZNIKU: "Za imigrantsku krizu su oni krivi, otvorili su granice..."\n- Austrijski kancelar Sebastian Kurz upozorio na opasnost od daljeg zaoštravanja izbjegličke krize zbog spora o politici azila u Njemačkoj.\nPred sastanak sa predstavnicima vlade njemačke pokrajine Bavarske u Lincu, on je rekao da se Austrija priprema za mjeru vraćanja migranata sa njemačke granice za šta se zalaže njemački ministar unutrašnjih poslova Horst Zehofer.\n"Moramo biti spremni na to da će nacionalne kontrole granica u Evropi biti pojačane, polazeći od Njemačke", naglasio je Kurz dodajući da je u intenzivnom kontaktu sa ministrima odbrane i unutrašnjih poslova.\nOn je ponovio da Austrija ne želi da se miješa u unutrašnju debatu u Njemačkoj vezano za politiku prema migrantima, ali je ipak kritikovao dosadašnju politiku njemačke kancelarke Angele Merkel.\nOcijenio je da je jedino dobro u diskusiji u Njemačkoj što je podstakla novu dinamiku na evropskom nivou, pa postoji veća šansa da se u EU nešto pokrene.\nPotvrdio je istovremeno medijske izveštaje da će još tokom ove nedjelje doći do Samita sa Merkelovom i šefovima vlada drugih zemalja EU.\nKurz je podvukao da Austrija ne želi nikakvu svadju izmedju njemačkih koalicionih partnera, dodajući da Beč nema ništa od toga ako postoje konflikti u drugim zemljama.\n„Mi želimo jedinstveni stav sa Njemačkom i zajedničko djelovanje. Moram reći da je i potrebna ova diskusija o rješavanju migrantskog pitanja. Ne može se prećutati da i dalje prolazi previše ljudi ka centralnoj Evropi“, rekao je on kritikujući pokušaje pojedinaca da prećute „albansku rutu“.\nKurz upozorava da se ne može čekati dok katastrofa bude toliko velika kao 2015..\nOPET KREĆE ŽIVOT: Austrija sredinom maja otvara restorane i škole, Kurz govorio o otvaranju granica\nKURZ IMA PLAN: Austrija sutra ulazi u "odlučujuću fazu" borbe protiv korona virusa


Nestlé u Srbiji za osam godina uložio više od 400.000 evra u edukaciju dece o pravilnoj ishrani - ATA Stars\nNestlé u Srbiji za osam godina uložio više od 400.000 evra u edukaciju dece o pravilnoj ishrani\nHome/Promo/Nestlé u Srbiji za osam godina uložio više od 400.000 evra u edukaciju dece o pravilnoj ishrani\nKompanija Nestlé objavila je početak nove, osme sezone projekta „Zdravo Rastimo“, koji sprovodi u saradnji sa Savezom za školski sport Srbije sa ciljem poboljšanja znanja đaka osnovnih škola o pravilnoj ishrani i značaju fizičke aktivnosti. U ovoj školskoj godini, osim 6.700 đaka sedmog razreda, projekat će dodatno vršnjačkom edukacijom obuhvatiti 13.700 učenika trećeg i četvrtog razreda, ukupno dostižući rekordan broj od 20.400 dece uključenih u projekat.\n,,U osam sezona, koliko se ’Zdravo Rastimo’ sprovodi u školama širom Srbije, učešće u njemu uzelo je više od 380 škola i preko 45.500 učenika, a kompanija Nestlé je samo u Srbiji uložila više od 400.000 evra u obrazovanje dece o zdravim životnim navikama. U regionu – Srbiji, Hrvatskoj i Bosni i Hercegovini – Nestlé je u ovaj projekat uložio više od milion evra’’, ističe Irena Kurtanjek, menadžer korporativnih komunikacija kompanije Nestlé i dodaje: ,,Brojke pokazuju kako naš projekat prevazilazi svoju početnu ideju, i postaje ceo pokret usmeren na vršnjačku edukaciju, što je jedan od najefikasnijih načina učenja u mlađem dobu“.\nPovezana vest: Brend Beko - siguran u kvalitet svojih proizvoda!\nDo danas, znanje o pravilnoj ishrani učesnika programa, koje se svake godine evaluira u saradnji sa Institutom za javno zdravlje „Dr Milan Jovanović Batut“, poboljšalo se za prosečno 14 odsto.\n„Zdravo Rastimo“ se sprovodi u saradnji sa osnovnim školama širom Srbije, a nastavnici fizičke aktivnosti su edukatori koji tokom školske godine sprovode zanimljive i korisne aktivnosti kako bi deci približili značaj brige o sopstvenom zdravlju. Propisima kompanije Nestlé, zabranjeno je korišćenje i pominjanje proizvoda u okviru aktivnosti „Zdravo Rastimo“, i u skladu sa tim učesnici programa ni na koji način nisu izloženi marketingu ili promociji kompanije.\nPovezana vest: ADIDAS PREDSTAVIO KRASAVU - ZVANIČNU LOPTU FIFA KUPA KONFEDERACIJA 2017.\nKompanija Nestlé izuzetno je posvećena poboljšanju svakodnevnih navika i zdravijem životu, i na globalnom nivou pomaže milionima dece da razviju zdrave navike u ishrani, pravilno se hrane i uživaju u vežbanju. „Zdravo Rastimo“ je deo inicijative „Nestlé za zdraviju decu“ kojom se kompanija obavezala da će do 2030. godine na globalnom nivou pomoći da 50 miliona dece vodi zdraviji život, u želji da pomogne izgradnji bolje i zdravije planete.\nPovezana vest: USKORO POČINJE BORBA CROSSFIT TIMOVA -nova sezona X-Challenge treninga-\nBy ATA Stars Redakcija| 2018-11-07T22:14:04+00:00 novembar 8th, 2018|Promo|0 Comments\nBanca Intesa i Intesa Leasing i ove godine na Salonu automobila\nOboren rekord – izabran novi dizajn Grand kafa seta sa pristiglih skoro 250 hiljada glasova\nBall Packaging investira 45 miliona evra u novu proizvodnu liniju\nBobbi Brown Crushed tečni ruž za usne koji morate imati ovog proleća


Obama odbio poziv republikanaca\nLider demokratske većine u Senatu Heri Rid\nBela kuća je najavila da predsednik Obama ne prihvata poziv za današnji sastanak sa senatskim republikancima o deficitu i dugu zemlje. Portparol Džej Kerni je izjavio da Bela kuća već zna stav republikanaca prema toj materiji.\nLider senatske većine, demokrata Hari Rid, danas je saopštio da Senat odlaže početak letnjeg odmora iduće nedelje, da bi se svi posvetili dogovoru o budžetu. Rid je saopštio da će se zakonodavci vratiti na posao idućeg utorka, posle praznika Dana nezavisnosti u ponedeljak i da neće uzeti slobodnu nedelju kao što je bilo planirano.\nOn je naglasio da bi američka ekonomija, ako Sjedinjene Države zakasne sa otplatom dugova, mogla da potone u "tešku krizu". Lider senatske manjine Mič Mekonel je pozvao predsednika da dođe u Kongres i direktno od republikanaca čuje zbog čega zakonodavci ne mogu da prihvate predsednikov predlog za ukidanje poreskih olakšica za bogataše.


Havas grupa beleži rast od 13% u prvoj polovini ove godine - Marketing Mreža\nHavas grupa beleži rast od 13% u prvoj polovini ove godine\nSVET – Globalna marketinška grupacija Havas, koja posluje u 75 zemalja sveta, objavila je rezultate poslovanja za prvih šest meseci 2013. godine. Polugodišnij finasijski izveštaj zaključno sa 30. junom pokazuje da je Grupa imala prihod od 451 miliona € za drugi kvartal i 837 miliona evra u prvoj polovini godine.\nDavid Jones, globalni direktor Havas mreže povodom sumiranih rezultata u prvoj polovini ove godine, rekao je: „U prvoj polovini ove godini naši poslovni rezultati pokazuju veliki napredak, dostigavši rekordnih 13% rasta u odnosu na isti period prošle godine. Iz perspektive Havas grupe finasijski uspeh ostvaren je u Francuskoj i Velikoj Britaniji, Severna Amerika se vratila na pozitivan bilans u drugoj četvrtini, a Latinska Amerika stigla i do dvocifrenog rasta. Ovo su bili uspešnih šest meseci gledajući kroz prizmu novih poslovnih pobeda na globalnom, regionalnom i lokalnom nivou uključujući klijente kao što su Total, Dove i LG Electronics.”\nDecentralizovana grupa Havas posluje kroz dve poslovne jedinice: Havas Creative grupa i Havas Media Grupa. Nastavljajući stratetgiju kreiranja preduzetnički integrisane komunikacione grupe, nakon rebrendiranja Euro RSCG Worldwide agencije u Havas Worldwide, rebrendirana je i glavna medijske mreža u Havas Media. Kreativni i digitalni tim Havas grupe je sada pod jednim krovom, u novim zgradama u Njujorku i Parizu, što predstavlja jedinstvenu konkurentsku prednost u okviru ove industrije.\nGlobalna mreža agencija sarađuje sa čak 80 od 100 najvećih svetskih oglašivača uključujući Danone, Citigroup, PSA Peugeot Citroen, Kraft Foods, Heineken, McDonald’s, L’Oréal, Reckitt Benckiser, Schering-Plough, Sanofi-Aventis.


Ministarstvo finansija i socijalnog staranja Vlade Crne Gore dostavilo je Opštini Tivat odgovor na urgenciju koju su 12. marta ovom resoru uputili predsjednici opština Budva Marko Carević, Herceg Novi Stevan Katić i Tivat Željko Komnenović, povodom zahtjeva za subvenciju djelatnosti kojima je rad zabranjen shodno važećim epidemiološkim mjerama.\n“Kao što ste vjerovatno upoznati, Vlada je odobrila subvencionisanje februarskih zarada zaposlenih na plaćenom odsustvu sa rada, po osnovu čuvanja djeteta mlađeg od 11 godina i zaposlenih na plaćenom odsustvu sa rada po osnovu čuvanja djeteta sa smetnjama u razvoju mlađeg od 18 godina, za zaposlene u opštinama Budva i Tivat, s obzirom na novonastale okolnosti, tj. naredbe Ministarstva zdravlja koje se odnose na zabranu rada vaspitno-obrazovnih ustanova u ovim opštinama.\nIntenzitet podrške je 50 odsto iznosa subvencije koja je definisana Programom subvencionisanja zarada u I kvartalu 2021. godine, odnosno 50 odsto bruto minimalne zarade. Kada je u pitanju podrška za zaposlene po istom osnovu u opštini Herceg Novi, zbog perioda stupanja na snagu naredbi Ministarstva zdravlja, podrška će se realizovati u aprilu, kroz subvencionisanje martovskih zarada”, piše u odgovoru\nministarstva na čijem je čelu Milojko Spajić. Kako se navodi svaka dodatna podrška “biti predmet daljeg razmatranja Vlade.”\nGradonačelnici tri primorska grada tražili su od Vlade pomoć jer su u opštinama Tivat i Budva od 10. februara, a u opštini Herceg Novi od 25. februara na snazi mjere potpunog zatvaranja privrednih društava i preduzetnika koji se bave trgovinom neprehrambenim proizvodima. Zbog toga su tri gradonačelnika predložila Vladi da odobri subvencija u iznosu od 100 odsto bruto zarade, za vrijeme u kome su\nzatvoreni za rad, za svakog radnika.


Izvor: RTS, 10.Nov.2019, 09:38\nŠpanci glasaju na drugim vanrednim parlamentarnim izborima ove godine, a četvrtim u poslednje četiri godine. Premijer Španije Pedro Sančez sinoć je sazvao sastanak vlade u nadi da će uspeti da ponudi rešenje za krizu u zemlji u kojoj, kako pokazuju ankete, trećina glasača ne zna za koga će glasati. Politika Španije razapeta je između različitih frakcija, a istraživanja javnog mnjenja pokazuju da nijedna partija >> Pročitaj celu vest na sajtu RTS << neće osvojiti apsolutnu većinu.\nStanovnici Barselone izrazili su nezadovoljstvo i bes jer, kako kažu, separatisti uništavaju grad, dok drugi smatraju da država treba da promeni odnos prema građanima.\n"Pre svega, Vlada treba da stiša tenzije i prestane da koristi vojnu taktiku. Treba da obustavi nadletanje helikoptera koji nas bude svakog jutra u pola sedam. To je teror", rekao je jedan od građana prestonice Katalonije.\nOsuda separatista na duge zatvorske kazne, prema nekim analizama, dala je podsticaj desničarskim strankama koje zastupaju tvrdu antiseparatističku liniju.\nPojava novih partija, poput Voksa, stranke desnog centra Sijudadanos, i levo orijentisanog Podemosa poslednjih godina, fragmentizovala je biračko telo – nestala je tradicionalna dominacija socijalista i konzervativne Narodne partije.\n"Glasači koji razmišljaju kome da poklone glas, ako žele stabilnost, progresivnu vladu koja krajnjoj desnici stavlja kočnice – treba da izaberu ovu kuću, Socijalističku partiju", izjavio je premijer Pedro Sančez.\nMala je verovatnoća da će jedna partija ili blok uspeti da osvoje većinu u parlamentu sa 350 mesta. Sančezovi socijalisti verovatno će dobiti najviše glasova, međutim, nedovoljno za samostalno formiranje vlade.\nBirališta u Španiji otvorena su na četvrtim nacionalnim izborima u četiri godine. Očekuje se da će socijalistička partija premijera Pedra Sančeza biti siguran pobednik, kao na prošlim izborima. Na prethodnim izborima, međutim, partija španskog lidera nije uspela da osviji dovoljno glasova...


Vojvodić je rekao da će RTV CG od četvrtka morati da napusti više od 60 honoraraca.\nOn je istakao da će RTV CG morati da podigne kredit da bi obezbijedila novac za otpremnine prekobrojnih radnika.\nNovi generalni direktor danas je sa predsjednikom Savjeta RTV CG Dušanom Simonovićem potpisao Ugovor o radu, za koji su jednoglasno glasali svi članovi.\nSimonović je naglasio da je riječ o tipskom ugovoru i da u njemu nema enormnih otpremnina kao što je ranije bio slučaj.\nUgovorom je predviđeno da Vojvodićeva plata bude oko 1.900 evra, ali je na sjednici Savjeta ocijenjeno da bi Pravilnikom i kolektivnim ugovorom trebalo razmotriti mogućnost bonusa u slučaju ostvarivanja dobrih poslovnih rezultata.\nPlata bivšeg generalnog direktora Branka Vojičića, koji je smijenjen u junu, bila je 3.900 evra. Srna\nTagovi: rade vojvodicradio-televizija crne gorezaposljavanje


Objavljeno:18. januara 2018.\nMinistar finansija Dušan Vujović, je, u uvodnom obraćanju, naglasio značaj programa i obrazložio korake u njegovoj pripremi i implementaciji. ”Cilj ovog Programa je da poboljšamo sopstveni način planiranja i realizacije krupnih projekata i unapredimo način sagledavanja potrebnih resursa u odnosu na planirane i očekivane rezultate. Definisanjem prioriteta omogućavamo najbolji način da naše želje svedemo u raspoložive okvire sa stanovišta budzeta kao i sa stanovišta rokova i kapaciteta“, istakao je ministar.\nU skladu sa smernicama Evropske komisije, strukturne reforme u okviru ERP 2018-2020.\norganizovane su u devet ključnih oblasti: upravljanje javnim finansijama, reforma tržišta energije i transporta, sektorski razvoj, poslovni ambijent i borba protiv sive ekonomije, istraživanje, razvoj i inovacije i digitalna ekonomija, trgovinske reforme, obrazovanje i veštine, zaposlenost i tržište rada, socijalno uključivanje, smanjenje siromaštva i jednake mogućnosti.\nERP je dokument koji Republika Srbija, kao država kandidat za prijem u članstvo EU, izrađuje na godišnjem nivou u cilju uspostavljanja platforme za efikasnije fiskalno planiranje i koordinaciju ekonomskih politika. Kroz konkretne prioritetne strukturne reforme, koje su sastavni deo ERP i imaju definisan precizan vremenski okvir, efekte i budzet, podržava se makro-fiskalni okvir, otklanjaju prepreke privrednom rastu i povećava konkurentnost nacionalne ekonomije.


DobreVibracije > Koncerti: Macy Gray - Nedelja 24. Maj 2009. - Beogradska Arena\nNakon skoro pet godina Mejsi Grej se vraća sa novom energijom koja u prvi plan ističe klasične kvalitete u mnoštvu stilskih raznovrsnosti.\nČuvena soul pevačica Mejsi Grej (Macy Gray) održaće koncert u nedelju, 24. maja 2009. godine u Beogradskoj areni, koja je i organizator ovog nastupa.\nMejsi Grej se smatra "spasiteljkom" soul muzike. Za njen glas mnogi kažu da je kombinacija Bili Holidej i Tine Tarner. Prihvatili su je i kritičari i publika odmah po izlasku njenog debi albuma 1999. godine.\nOva kantautorka dobitnica je nagrade Gremi za najbolji pop vokal za hit singl „I Try", koji je takođe bio nominovan za pesmu godine i album godine. Njen debitantski album „On How Life Is" prodat je u više od 7 miliona primeraka širom sveta. Na drugom albumu „The Id", izdatom 2001, nalaze se intrigantne pesme poput „Psychopath", „Sexual Revolution" i „Sweet Baby". Prvobitna turneja obuhvatila je mnoge zemlje uključujući Izrael, Australiju, Španiju, Italiju, Nemačku i Holandiju. Njene pesme takođe su se našle na saundtreku filmova „Rush Hour 2" (pored numera koje izvode Fatboy Slim, Slick Rick i Blackeyed Peas), „Osmeh Mona Lize", „8 milja", „Čikago" (sa Queen Latif-om i Lil Kim), i u skorije vreme, na saundtreku Denzel Vošingtonovog filma „Deja vu".\nNakon skoro pet godina Mejsi Grej se vraća sa novom energijom koja u prvi plan ističe klasične kvalitete u mnoštvu stilskih raznovrsnosti. Najnoviji album „BIG" u izdanju „Will.I.Am" sa Ronom Ferom kao producentom, donosi nam pesme u rasponu od emotivnih „What I Gotta Do" i „Finally Made Me Happy" do balade „One", od fank-rokbit numere „Getto Love", do modernih dens hitova poput „Okay" i „Get Out", koje autorski potpisuju Vil (Will) i novoformirani produkcijski tim Džastina Timberlejka, „JAW breakers". Po prvi put Mejsi je pristala da radi sa drugim muzičarima, autorima i producentima. Pored „Will.I.Am" i Timberlejka, čuvene Natali Kol i Fergi radile su na harmoniji pesama i pevale prateće vokale, dok je Tidra Mozes (Teedra Moses) zajedno sa Mejsi napisala reči za nekoliko pesama („Finally Made Me Happy", „Getto Love").\nMejsi Grej će svoj 90-ominutni nastup po prvi put održati u našoj zemlji, a kapacitet mesta u Beogradskoj areni biće ograničen na 3 000. Uskoro više informacija o prodaji ulaznica.


Da li Sergej može da „proda foru“ i Bajernu? - Sputnjik Srbija\n05:58 14 Jun 2021\nDa li Sergej može da „proda foru“ i Bajernu?\n16:58 23.02.2021 (osveženo 17:02 23.02.2021) Preuzmite kraći link\nFudbaleri Lacija nalaze se pred velikim ispitom u osmini finala Lige šampiona i ukoliko žele do iznenađenja protiv Bajerna iz Minhena biće im potrebna velika utakmica Sergeja Milinković-Savića.\nLacio i Bajern u utorak od 21 sat igraju prvu utakmicu dvomeča osmine finala Lige šampiona, a oči navijači „nebesko plavih“ možda i najviše će biti uprte u Sergeja.\nReprezentativac Srbije jedan je od najboljih fudbalera ekipe iz Rima, igra tima umnogome zavisi od njegovog raspoloženja i zbog toga se dosta očekuje u duelu sa aktuelnim šampionom Evrope.\nIzabranici Hansija Flika veliki su favoriti protiv Lacija, ali nalaze se u nešto lošoj formi i italijanski predstavnik upravo će u prvom meču imati veliku šansu za iznenađenje.\nBavarci u poslednje vreme igraju promenljivo, od osvajanja titule šampiona sveta doživeli su poraz od Ajntrahta i odigrali su nerešeno sa Arminijom, te je Lacio imao šta da vidi u tim utakmicama.\nSergej Milinković-Savić igra veoma dobru sezonu, nebrojano puta je bio heroj „nebesko plavih“ i mogao bi da stvori dosta problema defanzivcima minhenskog kluba.\nOdbrana Bajerna veoma je ranjiva, a Milinković-Savić bi šansu mogao da traži u skok u igri jer je u tom segmentu nadmoćniji od svih igrača protivničkog kluba.\nUz to Lacio se pokazao kao veoma tvrda ekipa, na poslednjih sedam utakmica na domaćem terenu primili su samo tri gola, uz to imaju svih sedam pobeda i u istom ritmu pokušaće da nastavi protiv Bajerna.\n„Bajern je tek postao šampion sveta, posle toga su odigrali nerešeno i izgubili, ali to je sve došlo posle pet pobeda zaredom. Ova utakmica je vrhunac svega što smo do sada radili i više se fokusiram na našu igru, nego na njihove slabosti. Znamo da je skoro pa nemoguće igrati protiv Bajerna, ali i u prošlosti se dešavalo da favoriti ne prođu“, rekao je trener Lacija Simone Inzagi.\nO duelu protiv šampiona Evrope govorio je i Milinković-Savić.\n„Igramo u osmini finala Lige šampiona, ne možemo da dočekamo da izađemo na teren protiv velikog kluba kao što je Bajern Minhen“, kratko je prokomentarisao Sergej.\nSrpski fudbaler bio je jedan od najzaslužnijih za pobedu Lacija za vikend protiv Sampdorije, pošto je asistirao Luisu Albertu za jedini gol na utakmici.\nMilinković-Savić je hladnokrvno dodao loptu do Španca, koji je snažnim udarcem pogodio za 1:0. Do kraja se rezultat nije menjao i Lacio je ostao u trci za visok plasman u Seriji A.\nTa hladnokrvnost Sergeja italijanskom klubu biće potrebna i protiv Bajerna kako bi uopšte imali neku šansu za plasman u četvrtfinale.\n► „Građani“ se igraju fudbala bez napadača – i imaju niz od 18 „žrtava“\n► Rusija bruji o herojskom činu: Fudbaleri Zenita spasili čoveka od požara\n► Binić šokirao: Pucao sam u Mihu, zapomagao je i gledao gde je ranjen\nLiga šampiona, Sergej Milinković-Savić


Otvoreno pismo Granskog sindikata industrije, energije i rudarstva Nezavisnost premijerki i ministru finansija - JUGPRESS\n▪Predsednici Vlade RS\n▪Ministru finansija RS\n▶ Otvoreno pismo Granskog sindikata industrije, energije i rudarstva Nezavisnost\nPoštujući dogovor sa reprezentativnim sindikatima o moratorijumu na otpuštanje radnika i očekujući podršku iz paketa mera Vlade Srbije, mnoge velike inostrane fabrike u Srbiji kao što su to LEONI, Lear Corpotation, Aptiv Contract Services, Johnson Electric, Robert Bosch, Cooper Tyres, NORMA Grupa, EATON Electric, nisu raskidale ugovore na određeno vreme sa radnicima, a radi se o cifri od nekoliko desetina hiljada radnika! Zaposleni na određeno vreme bi u slučaju otkaza inače ostvarivali pravo kod Nacionalne službe za zapošljavanje, a to znači iz sredstava budžeta.\nA ta ista kompanija LEONI zapošljava u ovom trenutku oko 10.000 radnika u četiri fabrike u Srbiji, od kojih oko 2000 radnika radi na određeno vreme i nisu im raskidani ugovori o radu!\nPaket mera je i po mišljenju ekonomskih stručnjaka samo kratkotrajan predah, jer za veliki broj preduzeća ovo neće biti dugoročnije rešenje, ukoliko se ne obnovi biznis, što važi za velika preduzeća kao što su to kompanije koje proizvode kablove i komponente za automobilsku industriju i zapošljavaju na hiljade radnika.\nZato na ovaj način tražimo od Vlade Srbije i resornih ministarstava da se odmah preduzmu koraci na primeni mera podrške preduzećima, kako u narednim nedeljama i mesecima ne bismo lečili znatno teže posledice!\nVerovatno Vam je poznato da je vlada Hrvatske uz učešće socijalnih partnera usvojila paket mera koji se već realizuje, tako da je za mart mesec obezbedila hitne subvencije za preduzeća u kojima radi oko 450.000 radnika!\nA šta mi čekamo, da nam se dogode masovna otpuštanja radnika i socijalni nemiri ?!?


Dodik: Visoki predstavnik za BiH je dužan da dostavi izveštaj Srbiji – Srbija NASA Zemlja\nDodik: Visoki predstavnik za BiH je dužan da dostavi izveštaj Srbiji\nby admin July 9, 2021, 9:12 am 989 Views\nDodik je u emisiji Telering rekao da je tema tih razgovora stanje u Republici Srpskoj, da je njihovo održavanje legitimno i legalno i da niko ne treba da brine jer se u Beogradu ne dogovaraju nikakve zavere, prenela je RTRS.\nOn je naglasio da bi, da je do Republike Srpske i njenih institucija, BiH funkcionisala na principima onoga što stoji u Dejtonskom mirovnom sporazumu. Smatra da je strateška greška međunarodnog faktora što je dozvolio da se percipira kao zagovornik bošnjačke strane.\nDodik je ponovio da je BiH za njega mehanizam koji blokira. Sastanke u Sarajevu smatra iluzornim, jer nakon njih, kaže, ne prolaze ni one ideje koje su označene kao dobre, zbog čega smatra da je ideja o mirnom razlazu najbolja opcija.\n“BiH je napravljena tako da Srbi biraju svoje, Hrvati svoje i Bošnjaci svoje predstavnike. BiH nema nijednog funkcionera koji je biran na prostoru BiH. Mi izaberemo člana Predsedništva, Hrvati svog, a Bošnjaci svog, odnosno u stvarnosti Bošnjaci biraju dva… Ovo je sastavljena zemlja, kako je sastavljena tako će se i rastaviti”, istakao je on.\nDodao je da visoki predstavnik ima obavezu da dostavi izveštaj o svom radu Srbiji, kao potpisnici Dejtonskog sporazuma, jer bi u slučaju da to odbije prekršio i sporazum i međunarodno pravo.\n“U skladu sa Aneksom 10 Dejtonskog sporazuma visoki predstavnik je dužan da podnese izveštaj Savetu bezbednosti UN, SAD, Rusiji, EU, stranama u sporazumu i svim drugim zainteresovanim zemljama. Mi smo tražili od Incka da podnese izveštaj i on je rekao da neće, čime krši Aneks 10”, rekao je Dodik u emisiji Telering.\nOn je istakao da visoki predstavnik odbija da dostavi izveštaj Republici Srpskoj, jer je izvesno da bi Srpska to odbacila, čime bi se potvrdilo da je kršio međunarodno pravo.\nDodik je rekao i da PIK pokušajem imenovanja Kristijana Šmita za novog visokog predstavnika uporno pokušava da prigrabi ono što mu ne pripada, jer nigde u Dejtonu ne piše da ima pravo na to. Dodao je da visoki predstavnik mora da bude imenovan u skladu sa rezolucijom Saveta bezbednosti, odnosno, kako se kaže u Aneksu 10, relevantnom rezolucijom Saveta bezbednosti mora biti potvrđen.\nCvijanović: Rusija veoma važan partner za Srpsku\nby admin August 4, 2021, 6:49 pm


Američko tržište rada u septembu ostalo bez 35 hiljada radnih mesta\nTo je prvi put u poslednje dve godine da je američka ekonomija izgubila radna mesta, ali ne toliko mnogo koliko su stručnjaci predvižali. Oluje je doprinela da se stopa nezaposlenosti popne za dve desetine procenta, na ukupno 5,1 odsto. Zvanični podaci pokazuju da je sektor prodaje izgubio oko 88 hiljada poslova, ali je građevinski sektor zato dobio 23 hiljade novih radnih mesta. A evo i ostalih vesti iz ekonomije koje su obeležile proteklu nedelju.\nNajveći svetski internet pretraživač «Gugl» promovisaće softver za obradu teksta i poslovnih dokumenata kompanije «San Majkrosistems». Neki analitičari smatraju da će ovim sjedinjavanjem dve kompanije ući u borbu sa «Majkrosoftom» koji već dugo dominira na tržištu softvera. «San» i «Gugl» u utorak su predstavili svoju zajedničku viziju izgradnje interneta nove generacije, ali nisu ulazili u detalje.\nDo spajanja kompanija dolazi i u industriji automobila. «Tojota» je ove nedelje saopštila da će kupiti deo akcija «Dženeral Motorsa» u japanskoj kompaniji «Fudži Hevi Industriz», koja pravi «Subaru».\nVisoke cene benzina ugrožavaju prodaju velikih automobila i terenskih vozila kompanije «Dženeral Motors», a pomažu «Tojoti» koja pravi više modela sa malom potrošnjom… najviši zvaničnici u američkom sekretarijatu za energiju kažu da će te cene, koje su dodatno opteretili uragani Katrina i Rita, biti tako visoke «još neko vreme». Sekretar za energiju Samjuel Bodmen rekao je novinarima ove nedelje da su zalihe nafte i prirodnog gasa smanjene i da će to uticati na celokupnu američku ekonomiju.\nPrema jednom ovonedeljnom izveštaju, visoke cene energije su jedan od razloga zašto je ogromni sektor usluga imao sporiji ekonomski rast u septembru. Ekonomski rast i cenkanje oko strane razmene biće tema kada američki sekretar za finansije Džon Snou naredne nedelje poseti Japan i Kinu, pre sastanaka sa finansijskim ministrima i šefovima centralnih banaka u blizini Pekinga.


Rama u UN-u: Vreme je da naši prijatelji u Srbiji priznaju nezavisnost Kosova\nRama u UN-u: Vreme je da naši prijatelji u Srbiji priznaju nezavisnost Kosova\nAlbanski premijer Edi Rama rekao je na Generalnoj skupštini UN-a da Srbija i druge zemlje članice organizacije trebaju priznati samoproglašenu republiku Kosovo i omogućiti joj da se pridruži međunarodnim strukturama.\nPrema Rami, otvoreni spor između samoproglašene republike i srbskih vlasti i dalje ometa realizaciju potencijalnog razvoja čitavog regiona Balkana.\n"Bez obzira sa kojim se problemima suočava mlada kosovska demokratija, više je nego jasno da je prošlo više od 10 godina od nezavisnosti i da je Republika Kosovo uspela da izgradi aktivnu demokratiju", rekao je Rama, prenose RIA Novosti.\nPrema njegovom mišljenju, Kosovo je "pouzdan partner u regionu" koji se nikada nije povukao "od svojih evropskih i evroatlantskih obaveza".\n"Vreme je da sve zemlje u ovoj skupštini, posebno naši prijatelji u Srbiji, priznaju nezavisnost Kosova s tim što bi to učinili pošteno i priznali realnost. To je jedina pouzdana osnova za izgradnju zajedničke bolje budućnosti", rekao je Rama.\nOn je takođe pozvao da se samoproglašenom Kosovu da mogućnost da se pridruži "svim međunarodnim organizacijama" i zatražio od EU da se obezbedi pravo bezviznog režima.\nFoto: © TASS/EPA/KOCA SULEJMANOVIC/ vostok.rs


Najava: Prezentacija Nacrta zakona o vinu sjutra na Cetinju\nNa Cetinju će sjutra, 05. decembra, biti organizovana prezentacija Nacrta zakona o vinu, koji je na javnoj raspravi od 18. novembra do 12. decembra 2014. godine. Tiribina će se održati u sali zgrade Opštine Cetinje, sa početkom u 12,00h.\nSaopštenje: Priznati prvi klonovi crnogorskih autohtonih sorti vinove loze\nUsaglašavanjem i harmonizovanjem zakonskih normativa sa zakonodavstvom Evropske unije, Ministarstvo poljoprivrede i ruralnog razvoja stvorilo je ambijent koji je motivisao kompaniju „13 jul Plantaže“ AD Podgorica da, kao istraživački centar, radi na klonskoj selekciji i izdvajanju genetičkog materijala povoljne proizvodno-upotrebne vrijednosti.\nSaopštenje: Podršku za modernizaciju voćnih zasada dobilo 17 proizvođača\nCrnogorski voćari, njih 17, uz podršku Ministarstva poljoprivrede i ruralnog razvoja, uspostavili su ove godine u svojim zasadima sisteme za navodnjavanje, sisteme protivgradne zaštite i nabavili potporne stubove za specifične uzgojne oblike. Podrška u iznosu od 29.525€, isplaćena im je kroz agrobudžetsku mjeru „Podrška podizanju i modernizaciji proizvodnih voćnih zasada u 2014. godini“.\nIsplaćeno 23.620 eura podrške za podizanje plantaža ljekovitog i aromatičnog bilja\nUslove za podršku podizanju plantažnih zasada višegodišnjeg ljekovitog i aromatičnog bilja, koja je po prvi put ove godine definisana agrobudžetom, ispunilo je 13 proizvođača, koji su zasadili ukupno 15,75 hektara. Ministarstvo im je isplatilo podršku u ukupnom iznosu od 23.620€.\nIzvještaj o javnoj raspravi o Nacrtu strategije razvoja poljoprivrede i ruralnih područja za period 2014-2020\nMinistarstvo poljoprivrede i ruralnog razvoja je 20. oktobra 2014. godine dalo na Javnu raspravu Nacrt strategije razvoja poljoprivrede i ruralnih područja za period 2014-2020.Rasprava o Nacrtu strategije počela je objavljivanjem javnog poziva svim zainteresovanim stranama: građanima, stručnim i naučnim institucijama, Glavnom gradu, Prijestonici i opštinama, političkim strankama, sindikatima, NVO, medijima i drugim zainteresovanim organima i institucijama, organizacijama, udruženjima i pojedincima (zainteresovanoj javnosti), da se uključe u javnu raspravu i daju svoj doprinos u razmatranju Nacrta strategije. Javni poziv je objavljen na internet stranici Ministarstva poljoprivrede i ruralnog razvoja(www.minpolj.gov.me), na portalu e-uprave i u dnevnom listu "Pobjeda".\nSaopštenje: Potpisan još jedan ugovor o zakupu poljoprivrednog zemljišta – na lokalitetu Ćeranića Gora u Nikšiću\nPoljoprivredni proizvođač iz Nikšića Milica Radović zakupac je poljoprivrednog zemljišta u državnom vlasništvu na lokalitetu Ćeranića Gora. Radović je danas u Podgorici sa ministrom poljoprivrede i ruralnog razvoja prof.dr Petrom Ivanovićem potpisala ugovor o zakupu 38,5 hiljada metara kvadratnih zemljišta, po cijeni od 578,05 eura, na godišnjem nivou.\nSaopštenje: Završena dvodnevna radionica o primjeni Zakona o maslinarstvu i maslinovom ulju\nCrnogorski proizvođači maslinovog ulja, kao i nadležni inspekcijski organi imali su priliku da na radionici, održanoj u Podgorici, saznaju nešto više o pravnoj tekovini EU vezano za tržišne standarde maslinovog ulja, kao i načine kontrole.\nDržavni sekretar za evropske integracije i glavni pregovarač ambasador Aleksandar Andrija Pejović i šefica radne grupe za 11. i 12. poglavlje Danijela Stolica, posjetiće u srijedu, 19. novembra Srednju stručnu školu „Spasoje Raspopović“.


Gugl i Hjuavei prekidaju saradnju - Glas Srpske\nGugl i Hjuavei prekidaju saradnju\nSrna 20.05.2019 10:55\nKako saznaje Rojters, Gugl će prekinuti saradnju sa kineskom kompanijom Hjuavei uslijed mjera koje su Sjedinjene Države preduzele protiv Kine.\nGugl će morati da obustavi sve poslove sa Hjuaveijem koji se tiču transfera hardvera, softvera ili servisa. Ove mjere ne tiču se softvera otvorenog koda koji razvija Gugl i koji bi Hjuavei mogao koristiti, a najbolji primjer toga je AOSP (Android Open Source Project), otvorena verzija Androida koja je dostupna kao slobodni softver.\nHjuaveijevi uređaji će odmah ostati bez nadogradnje i novih verzija softvera od Gugla, uključujući aplikacije i nadogradnju koje Gugl pruža za Android. Novi uređaji koje bi Hjuavei mogao da plasira na tržišta van Kine (u kojoj gorepomenutu otvorenu verziju Androida koristi bez Guglovih servisa i softvera), neće imati pristup Guglovim uslugama i softveru, uključujući Gugll Plej Storu, Jutrubu, Gmail-u, Google Drive, Chrome.\n“Hjuavei će moći koristiti samo javno dostupne verzije Androida i neće imati pristup Guglovim servisima i aplikacijama”, rekao je izvor za Rojters, a objavljeno je i da se detalji još uvijek dogovaraju u Guglu.\nRojters javlja i da je portparol Gugl-a objavio da će trenutni korisnici Hjuavei pametnih telefona s Gugl aplikacijama moći i dalje da koriste te aplikacije, kao i da skidaju nova ažuriranja za te aplikacije.\n“Za korisnike naših usluga, Gugl Plej i zaštite iz Gugl Plej Protekta te usluge će i dalje funkcionisati na Hjuavei uređajima”, rekao je portparol bez otkrivanja detalja.\nOvaj prekid saradnje bi mogao značajno da našteti poslovanju Hjuavei-a koji će izgubiti pristup ažuriranjima.\nOvaj potez mogao bi da natjera Hjuavei da na svojim novim Android uređajima Guglovu prodavnicu aplikacija zamjeni svojom, no kako će se situacija razvijati u ovom momentu je teško prognozirati. Očekuju se zvanična saopštenja obje kompanije.


BTC $62.781 -0,12%\nETH $4.214 +1,96%\nBCH $623 +0,25%\nEOS $4,87 +1,34%\nDOGE $0,27 +3,15%\nTajler i Kameron Vinklevos, kreatori platforme za trgovanje kriptovalutama Gemini, dobili su dozvolu od regulatora Njujorka za pokretanje sopstvenog stabilnog koina - objavljuje Gemini Medium post ovog ponedeljka (10. septembar).\nTakozvani Gemini dolar ima podršku od Njujorkškog odeljenja za finansijske usluge (NYDFS). Post Vinklevos braće nam govori da je koin podržan američkim dolarima koji se "nalaze u banci lociranoj u Sjedinjenim Državama i ispunjavaju uslove FDIC-a za osiguranje depozita u skladu sa važećim ograničenjima".\nOvaj potez predstavlja prvo kripto sredstvo izdato od strane blizanaca, čiji je misija pokretanje bitkoin ETF-a koji su po drugi put odbili regulatori u julu.\n"To nije samo Gemini Trust" - Forbs citira Tajlera Vinklevosa i nastavlja:\n"Ali morate izgraditi mrežu poverenja među važnim igračima koji će verovati u stabilni koin".\nTrgovanje Gemini dolarom počinje danas (10. septembar). Tajler navodi za Forbs kako se nada da će rešiti pitanja povezana sa vremenskim razmacima između 24/7 kripto tržištima i vremenskim ograničenjima za fiat.\n"Ako postoji dislokacija cene na određenom tržištu, a trgovci koji trguju petkom uveče ne mogu prebaciti fiat do ponedeljka", dodao je Tajler.\nKomentatori kriptovaluta su dali mešovite izjave povodom novog stabilnog koina - kriptovalute su dizajnirane da budu manje nestabilne - kao i kontroverze nad tržišno stabilnim teterom (USDT).\nPrema rečima braće, NYDFS-ovo zeleno svetlo čini Gemini dolar "prvim svetskim" regulisanim stabilnim koinom koji se pokreće, iako je Trust kompanija Paxos takođe najavila odobrenje od regulatora za svoj stabilni koin ovog ponedeljka navodeći da će njihov koin postati prvi takve vrste u svetu.\n"Ova odobrenja pokazuju da kompanije mogu stvoriti promene kao i postaviti snažne standarde usaglašene sa jakim državnim regulatornim okvirom" - navodi za Forbs supervizorka NYDFS-a Marija T. Vulo.


Da li su engleski klubovi opet dominantna sila u Evropi? - Dnevni list Danas\nPočetna » BBC News na srpskom » Da li su engleski klubovi opet dominantna sila u Evropi?\nDa li su engleski klubovi opet dominantna sila u Evropi?\n0Piše: BBC News na srpskom 15. marta 2019. 10.06 Izmenjeno: 12.53\nOčekivano, odmah je počelo da se „provlači“ pitanje – da li su engleski klubovi opet postali dominantna evropska sila?\nOd tog broja, u devet varijanti bi mogli da dobijemo dva „engleska“ četvrtfinala. Statistički gledano, to je 8,6 odsto.\nKompanija Grejsnout je – koristeći sopstveni model predviđanja – kao prvog favorita stavila Barselonu (39 odsto), a slede Juventus (20), Mančester Siti (19), Liverpul (9), Mančester Junajted (7), Totenhem (4), Porto (2) i Ajaks (1).\nMeđutim, Realovu trogodišnju dominaciju u Ligi šampiona prekinuo je Ajaks nedavno u osmini finala, a Barselona je jedini španski klub u „bubnju“ za četvrtfinale.\nArgentinski napadač Serhio Aguero u proseku postiže gol na svakih 70 minuta, ali Gvardiola tvrdi da su igrači Sitija još uvek „tinejdžeri“ kada je u pitanju evropsko takmičenje.\n„Crveni đavoli“ igraju kao preporođeni pod vođstvom Olea Gunara Solskjera, a eliminacija Pari Sen Žermena predstavljala je pravo malo čudo s obzirom na poraz u prvoj utakmici osmine finala.\nSelektor Engleske Geret Sautgejt ocenio je da uspeh klubova može da pomogne i reprezentaciji uoči završnice Lige nacija.\n„Sve to će malo da liči na Mundijal, igrači će stizati u različito vreme, pa ćemo shodno tome da organizujemo i pripreme“, kazao je Sautgejt.\n„Ako nemate novac, onda vam je potrebno nešto drugo – taktika, trener, timski duh. Trenutno nemački klubovi nemaju ništa od toga“, naveo je Honigstajn.\n„Real će svakako biti jači sledeće sezone, jer će tokom leta potrošiti mnogo novca – priča se o Edenu Azaru, Kilijanu Mbapeu i Mauru Ikardiju. A Zinedin Zidan će svakako želeti da opet osvoji Ligu šampiona“, istakao je Vest.\n„Celu priču o neuspehu španskog fudbala može da „sruši“ Barselona ako Mesija i Luisa Suareza zaobiđu potvrde“, zaključio je Vest.


Kako da promenim channel manager ili prekinem konekciju sa njim? | Booking.com for Partners\nNapomena: ukoliko vam opcije opisane u nastavku nisu dostupne, obratite nam se putem pošte u ekstranetu.\nUz pomoć našeg Quick Switch postupka možete da pređete na novi channel manager, a da vaš objekat ostane onlajn.\nUmesto da odmah deaktivirate postojeću konekciju, ostaćete povezani sve dok ne pređete na novog pružaoca usluge. Na taj način nećete propustiti potencijalne rezervacije usled te promene.\nAko želite da promenite channel manager-a, pratite sledeće korake:\nUlogujte se u Booking.com ekstranet i kliknite na „Nalog“ u gornjem desnom uglu. Izaberite opciju „Pružalac usluge konekcije“ iz padajućeg menija.\nKliknite na „Prebacite se na novi channel manager“ kako biste započeli Quick Switch postupak za prelazak na novog pružaoca usluge. Ne zaboravite da ne treba da deaktivirate postojeću konekciju.\nNa istoj stranici možete da tražite i izaberete nekog od naših navedenih pružalaca usluge i sklopite ugovor sa njim.\nKada prihvatite ugovor, vaš novi pružalac usluge će dobiti e-poruku sa vašim podacima i zahtevom za uspostavljanje konekcije. Nakon toga će novi channel manager započeti postupak neophodnog mapiranja i podešavanja. Dok se ovaj postupak ne završi, bićete i dalje povezani sa postojećim channel manager-om.\nVaša konekcija sa novim pružaocem usluge će automatski biti uspostavljena čim on potvrdi da je sve spremno. Ukoliko biste radije da ručno uspostavite konekciju nakon potvrde novog pružaoca usluge da je sve spremno, samo izaberite opciju „Ne povezuj me sa pružaocem usluge automatski“ i kliknite na „Sačuvaj“.\nAko izaberete automatsko uspostavljanje konekcije, dobićete obaveštenje u okviru pošte u ekstranetu čim ono bude obavljeno, a status konekcije će se promeniti u „aktivno“. Međutim, ukoliko odlučite da ručno uspostavite konekciju, dobićete e-poruku sa linkom na koji treba da kliknete da biste to obavili. Konekcija sa postojećim pružaocem usluge će biti deaktivirana, dok će ona sa novim pružaocem postati aktivna.\nDa biste prekinuli konekciju sa tekućim pružaocem usluge bez povezivanja sa novim, pratite sledeće korake:\nKliknite na „Deaktiviraj“ da biste otkazali konekciju sa trenutnim pružaocem usluge.\nNakon što konekcija bude deaktivirana, sva vaša prethodna podešavanja će biti resetovana. Bićete u mogućnosti da ponovo ručno upravljate svojim „Cenama i raspoloživošću“, kao i „Rezervacijama“.\nPre nego što prekinete konekciju ili uspostavite novu, bilo bi dobro da proverite ugovor sa svojim trenutnim pružaocem usluge. Možda će takođe biti potrebno da otkažete konekciju direktno sa njim.\nUkoliko kasnije odlučite da uspostavite konekciju sa drugim pružaocem usluge, samo pratite korake koji su navedeni u ovom članku.\nKako biste proverili status konekcije između svog channel manager-a i Booking.com veb sajta, samo pratite sledeće korake: Ulogujte se u Booking.com ekstranet. Kliknite na ikonicu...\nUkoliko ste tek preuzeli vlasništvo nad nekim objektom, evo šta je potrebno da znate o konekciji sa channel manager-om. U slučaju da želite da zadržite istog channel manager-a...


Osnovano Udruženje turističkih agencija Srbije (UTAS) - Novosti - Turistički svet\nU Beogradu je osnovano Udruženje turističkih agencija Srbije (UTAS), a na osnivačkoj skupštini održanoj u Privrednoj komori Srbije prisustvovalo je 104 predstavnika turističkih agencija iz zemlje, saopštilo je ovo Udruženje.\nKako se navodi, predstavnici turističkih udruženja podržali su inicijativu za osnivanje "modernog udruženja koje će se uključiti u rad državnih organa i time uzeti aktivno učešće u sprovođenju objektivnog i pravednog poslovanja u skladu sa zakonima, u cilju povećanja transparentnosti i borbe protiv nelojalne konkurencije".\nUdruženje je osnovano 22. februara ove godine, a inicijativa za osnivanje UTAS-a javila se kao posledica situacije da su početkom godine osiguravajuće kuće, kažu u udruženju, podigle cene svojih polisa za turističke agencije za 700 procenata, što će se, ocenjuju, verovatno odraziti na cene turističkih aranžmana.\n- Nedavno je usvojen novi Zakon o turizmu koji ima dosta nelogičnosti i nedostataka, koji ne sprečava moguće zloupotrebe u turističkoj privredi i nasuprot očekivanjima i namerama, ne štiti ni putnike ni privredne subjekte, niti je u skladu sa direktivama EU - kaže se u saopštenju.\nSmatraju da se u njihovoj branši favorizuju velike turističke agencije time što se, kažu, propisuju nameti nesrazmerni obimu poslovanja, a kazne se, dodaju, ne sprovode.\n- Želimo da se ogradimo od lošeg poslovanja pojedinih turističkih agencija iz prošlosti, kao i da putnicima damo jasne, precizne i tačne informacije o uslugama koje pružamo, jer smatramo da građani imaju pravo da znaju kompletnu istinu u vezi s privređivanjem u turizmu u Srbiji - navodi se u saopštenju.\nInače, u Srbiji od 1954. godine, kada je osnovana, deluje i Nacionalna asocijacija turističkih agencija Srbije - YUTA, koja posluje kao strukovna neprofitna organizacija.


Država krivac za nelikvidnost : Nadlanu.com\nDržava krivac za nelikvidnost\nBEOGRAD, 6. marta 2011. (Beta) - Ekonomista Svetske banke Dušan Vujović ocenio je da je srpska država jedan od glavnih krivaca za nelikvidnost, i da je premijeru potreban Medjunarodni monetarni fond kao garant kvaliteta ekonomske politike.\nVujović je u intervjuu agenciji Beta kazao da država prva treba da pokrene ključne poteze da se reši problem nelikvidnosti.\n"To bi nekoliko procenata koštalo budžet Srbije - da plati svoje obaveze, pa da onda nametne svima ostalima obavezu da plate", kazao je Vujović i dodao da nema izgovora ni za jednu državu da bude uzrok nelikvidnosti.\nOn je dodao da vlada mora biti vrlo pažljiva prema povećanju plata u javnom sektoru: "Ako se popusti pritiscima za linearno povećanje plata onda se bojim da može inflacija biti bez kontrole".\n"Nije pitanje dobre želje, nego je pitanje šta se može", kazao je Vujović i dodao da će postojati politički pritisci da se drži kurs dinara na sadašnjem nivou kao i pritisci kako to da se isfinansira.


HRT: UN: Oko 1000 pomoraca blokirano na trgovačkim brodovima u ukrajinskim vodama\n08:32 / 09.04.2022.\nUN: Oko 1000 pomoraca blokirano na trgovačkim brodovima u ukrajinskim vodama\nDvije agencije Ujedinjenih naroda uputile su poziv na pomoć za oko 1000 pomoraca blokiranih na trgovačkim brodovima u ukrajinskim vodama.\nMeđunarodna pomorska organizacija (IMO) i Međunarodna organizacija rada (ILO) upozorile su da situacija "postaje neodrživa", navodeći rizike koje predstavljaju rat i nestašica hrane, goriva, svježe vode i drugih osnovnih potrepština.\nMeđunarodni odbor Crvenog križa, Liječnici bez granica i Agencija UN-a za izbjeglice zamoljeni su da pomognu u opskrbi brodova, stoji u zajedničkom priopćenju objavljenom kasno u petak.\nPlovila koja se nalaze u opkoljenom lučkom gradu Mariupolju posebno su ugrožena, ističe se.\nAgencije su objavile da je do 30. ožujka prijavljeno 86 trgovačkih brodova blokiranih u ukrajinskim lukama i vodama, s otprilike 1000 pomoraca na brodu.\nU tijeku je uspostavljanje sigurnog pomorskog koridora u Crnom i Azovskom moru, rekli su IMO i ILO, dodajući: "Međutim, uspostava takvog koridora ozbiljno je otežana trenutnim sigurnosnim rizicima, koji ograničavaju mogućnost isplovljavanja brodova iz luka u Ukrajini."


Dijalog Beograda i Prištine - ubrzani tempo priznanja nezavisnog Kosova | WebTribune\nHome U FOKUSU Dijalog Beograda i Prištine – ubrzani tempo priznanja nezavisnog Kosova\nPosle manje od mesec dana, u Briselu se u sredu 18. jula nastavlja dijalog Beograda i Prištine o normalizaciji odnosa. Da li učestaliji sastanci idu u prilog tezi da se pregovarački proces bliži kraju i šta je realno očekivati od nastavka dijaloga?\nPredsednik Srbije poručuje da je cilj Albanaca da zauzmu sever Kosova, a Albanci iz preševske doline traže da ih kosovske vlasti predstavljaju u, kako su naveli, finalu pregovora.\nU javnosti sve češći navodi o “crvenim linijama” pregovora i spekulacije o ulasku u finiš briselskog dijaloga. Učesnici pregovora, pak, nerado otkrivaju detalje, dok stručnjaci poručuju da su Beograd i Priština još daleko od bilo kakvog dogovora.\n“Ono što se sada događa je samo pokušaj da se pre svega ne dogodi da letnja sezona uspori sve što se zbiva, pogotovo zato što se početkom avgusta očekuje da Priština izađe sa predlogom Statuta za ZSO”, rekao je Dragan Blagojević, dopisnik agencije Beta iz Brisela.\nIako se, posle susreta sa Miloradom Dodikom, Vučić obratio medijima, nije bilo vremena za pitanje kako on tumači intenziviranje briselskih susreta. O Albancima iz preševske doline koji su zatražili da ih u pregovorima predstavlja vlast sa Kosova, kaže: “Ne hajem ja mnogo za njihove sve izjave”.\nJer ga, dodaje, više brine kršenje dogovora i uslova koje postavlja Beograd.\n“Nema napada na Srbe, nema pokušaja zauzimanja teritorija na severu, nema hapšenja kako im padne na pamet. Pošto, nemojte da smetnete s uma, njihova jedina opsesija je zauzimanje severa Kosova”, kaže.\nZaustavljanje dijaloga je pretilo i zbog hapšenja Srba sa Kosova pre nekoliko dana, ali su petorica uhapšenih pušteni i pre roka koji je Prištini dao Beograd. Potom stiže inicijativa Albanaca iz Medveđe, Bujanovca i Preševa da ih zastupa kosovska vlast, što dopisnik agencije Beta iz Brisela vidi kao deo političke igre oko dijaloga i neosnovani pokušaj.\n“O nekom posebnom položaju i situaciji gde bi oni sad izašli kao neka politička celina, ja mislim da nema reči. To bi samo otvorilo još veće političke probleme koji i onako postoje u dijalogu Beograd Priština”, kaže Blagojević.\nOn ističe da najavljeni pregovori Vučića i Tačija u Briselu dolaze dan nakon susreta srpskog i francuskog predsednika. Zato o dijalogu očekuje i stav Francuske koja se do sada nije mnogo izjašnjavala, kao i šefa te države Emanuela Makrona.